Q=16	C=3	SS=3	LS=9	PS=3	DC=0	LC=0	SD=0	BS=1	G0=23	G1=16	G2=10	DLID=az_RU	BODY=Јеһованын Шаһидләринин Рәһбәрлик Шурасынын мәктубу | Аллаһын Падшаһлығы\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Вјетнам Данимарка Индонезија Исвеч Камбоҹа Кирибати Конго Лаос Литва Маврики креолу Македонија Малта Мјанма Непал Ниас Нидерланд Норвеч Самоа Сејшел креолу Таити Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бикол бислама болгар варај венда волајта га газах ган гуарани гырғыз дреһу еве ермәни естон ефик зулу ибо иврит илок инҝилис исланд исоко испан италјан каонде каталан кечуа (Ајакучо) кечуа (Боливија) кечуа (Куско) киконго кикујју килуба кимбунду кинјаруанда кирунди кисонге кореја коса куангали куанјама латыш лингала лувале лунда макуа малагаси малај малајалам мајја маҹар море ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго сапотек (Истм) свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тив тигре тотонак тсва тсонга тумбука түрк түркмән умбунду фин фон франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һауса һереро һилигајнон һинд әрәб\nПадшаһлығын әзиз мүждәчиләри!\nТӘСӘВВҮР ЕДИН КИ, Бруклиндәки Бејтелдә хидмәт едирсиниз. 1914-ҹү илин октјабр ајынын 2-си ҹүмә ҝүнү сәһәр чағыдыр. Јемәкханада өз јериниздә әјләшиб Рассел гардашын ҝәлишини ҝөзләјирсиниз. Бирдән гапы ачылыр вә Рассел гардаш ичәри дахил олур. О, адәти үзрә бир аз дајаныб Бејтел аиләсинин үзвләринә ҝүләрүзлә: «Сабаһыныз хејир», — дејәрәк Бејтел аиләсини саламлајыр. Анҹаг бу ҝүн о, дәрһал сүфрәнин башына кечиб өз јеринә әјләшмир, әлини әлинә вуруб тәнтәнәли сурәтдә елан едир: «Диҝәр халгларын вахты тамам олду, онларын падшаһларынын сону ҝәлди!» Севинҹдән өзүнүзә јер тапа билмирсиниз, чүнки узун мүддәтдир ки, сәбирсизликлә бу аны ҝөзләјирдиниз! Бејтел аиләси бу севиндириҹи хәбәри сәнҝимәк билмәјән ҝурултулу алгышларла гаршылајыр.\nРассел гардашын бу һәјәҹанландырыҹы хәбәри елан етмәсинин үстүндән чохлу онилликләр өтүб. Бу илләр әрзиндә Падшаһлыг нәләри һәјата кечириб? Чох шеји. Падшаһлыг васитәсилә Јеһова Өз халгыны тәдриҹән сафлашдырыр вә она тәлим верир. 1914-ҹү илдә Онун хидмәтчиләринин сајы ҹәми бир нечә мин иди, бу ҝүн исә артыг 8 милјона јахындыр. Бу тәлим һәр биримизә һансы фајданы ҝәтирир?\nБу ҝүн биз гардашларын тез-тез: «Јеһованын сәмави арабасы даима һәрәкәтдәдир!» — дедикләрини ешидирик. Бу, һәгигәтән дә, беләдир. Анҹаг әлиниздәки бу китабы диггәтлә охујанда ҝөрәҹәксиниз ки, Јеһованын тәшкилатынын ҝөзәҝөрүнмәз һиссәсини тәмсил едән сәмави араба 1914-ҹү илдән бәри һәмишә һәрәкәтдә олуб. Хош хәбәри бүтүн дүнјаја бәјан етмәк үчүн Падшаһлығын мүждәчиләри һәмишә һәр бир дөврүн мүхтәлиф мүтәрәгги үсулларындан, мәсәлән, гәзетләр, информасија јүрүшләри, «Фотодрам»лар, шаһидлик үчүн вәрәгәләр, патефонлар, радио вә Интернет кими васитәләрдән истифадә етмишләр.\nЈеһованын бу ишә хејир-дуа вермәси сајәсиндә инди бизим Мүгәддәс Китаба әсасланан рәнҝарәнҝ әдәбијјатлары 670-дән чох дилдә нәшр етмәк вә инсанлара тәмәннасыз олараг тәклиф етмәк кими имканымыз вар. Фәдакар көнүллүләр инкишаф етмиш вә мәһдуд ресурслу өлкәләрдә Падшаһлыг вә Конгрес залларынын, еләҹә дә филиал биналарынын тикилмәсиндә өз көмәкликләрини әсирҝәмирләр. Тәбии фәлакәтләр баш верәндә исә әзиз баҹы-гардашларымыз мәһәббәтдән ирәли ҝәләрәк һәмин әразиләрдә јашајанларын көмәјинә тәләсирләр. Бунунла онлар, һәгигәтән дә, «дар ҝүн үчүн доғулмуш [гардаш]» олдугларыны сүбут едирләр (Мәс. 17:17).\nБәзән руһаниләр вә диҝәр әлејһдарлар «ганун ады илә пислик» төрәтмәјә чалышырлар. Анҹаг һәр дәфә онларын ҹәһдләринин боша чыхдығыны вә «хош хәбәрин јајылмасына хидмәт [етдијини]» ҝөрмәк иманымызы олдугҹа мөһкәмләндирир (Зәб. 94:20; Филип. 1:12).\nБизим үчүн сизинлә әмәкдашлыг етмәк бөјүк шәрәфдир, ахы биз һамымыз Падшаһымыз Исанын гуллугчуларыјыг! Зәһмәт олмаса, јаддан чыхартмајын ки, биз сизи чох севирик. Дуа едирик ки, бу китаб сизә руһани ирсинизи даһа чох гијмәтләндирмәјә көмәк етсин (Мәт. 24:45).


Q=25	C=0	SS=0	LS=25	PS=0	DC=0	LC=0	SD=100	BS=1	G0=1	G1=0	G2=0	DLID=az_RU	BODY=Мәзлумун Јанында Залымын Әлејһинәјик!\nСәудијјә вәһшиликләринә ҝөз јүман БМТ: ИИР Јәмәнә силаһ ембаргосуну “позду" (!)\nYanvar 13, 2018 - 1:45 PM Хәбәрин коду : 877156 Мәнбә : АБНА – Хәбәр Аҝентлији Link:\nБелә ки, бүдҹәсини сәудијјә режими тәрәфиндән тәмин едән БМТ билдириб ки, Иран Ислам Республикасы Һусиләрә баллистик ракет вә пилотсуз тәјјарә ҝөндәриб. Бунунла да Тәһлүкәсизлик Шурасынын бу група силаһ ембаргосуну позуб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, артыг 4 илдир ки Јәмәнә гаршы һәрби тәҹавүзләр едән вә милјонларла ҝүнаһсыз инсанларын өлүмүнә, јараланмасына вә диҝәр мадди вә мәнәви хәсарәтләр алмасына сәбәб олан сәудијјә режиминин ҹинајәтләринә там сојугганлыгла ҝөз јүман “бирләшмиш милләтләр тәшкилаты”, девизи “Мәзлумун Јанында Залимә Гаршыјыг” олан Иран Ислам Республикасынын Јәмәнин өзүнүмүдафиә "Әнсаруллаһ" һәракатына гаршы БМТ-нин тәтбиг етдији силаһ санксијасыны поздуғуну ачыглајыб.\nДаим сионист режим вә христиан дүнјасынын марагларыны мүдафиә едән БМТ-дән верилән ачыгламада белә дејилиб: "Мүтәхәссисләримиз ракет вә пилотсузлар үзәриндә арашдырма апарыблар. Бу силаһлар Ирана мәхсусдур."


Q=62	C=62	SS=1	LS=0	PS=0	DC=0	LC=0	SD=0	BS=0	G0=57	G1=33	G2=8	DLID=az_RU	BODY=Ком зиндон чоке? •\n« Я — не в тюрьме! Тюрьма — Азербайджан! Обращение Фахраддина Абосзода к талышскому народу\nНаша главная цель – независимый Талышистан! »\nЧәмә сипириш Фәхрәддин миәллими гыләj тожә овардномәш вығандә бәчәмә Милли Телевизиjә редаксиjа. Әжом әве ки, нез быныштән бәчәмә екранон. Есә аз баhандем бошмә hәмон ә овардномә, шымәнән шин- шини гуш быдән бәмы. Фәхрәддин миәллим ыштә овардномәдә парседә чәмә толышонку: ком зиндон чоке, «jолә зиндон» jа «гәдә зиндон»? Әв ыштән ҹәвоб доjдә бәштә парси. Боән, әмә де дығғәти гуш быдәмон бәчәj доә ҹәвоби. Чәjоән быдә hар гыләj толыш ыштә ҹәвоби быдә бә hәмон парси. Чумчыко чәмә ҹәми хәлғи, чы hар гылә толыши еғвол` мыәjән мәноәдә` банде бәчәмә доә ҹәвоби.\nФәхрәддин миәллими веj вахте выжниjәше ыштә жимони ро. Әj ыштә умрыш сәросәр hәср кардә бәчәмә хәлғи озоди ҹанги. Әj мәғсәдыш ноә ыштә вәдә ки, озод быкә чәмә хәлғи Озобижони зылмику, бысохты сәбәсожә Толышстон ки, быдә ҹәми толышон озод иjән бахтәвәр жимон быкән ыштә довләтәдә. Әмма Фәхрәдднин миәллим ыштәнән чок зынедә, әмәнән фамедәмон ки, hәләбәсә ко ни хәлғи озод карде, чәj сәбәсожә довләти сохте. Ым чы и кәси jа да кәси, hәтто са кәсиjән ко ни. hәзо-hәзо толышон бәпе бәштын сәпо, рост быбун бә милли-озоди ҹанг ки, озод бызнын карде ыштә хәлғи. Әве, аз вотедәм бәшмә ки, hәзо-hәзо толышон бәпе сәчын быкән, әвон бәпе бызнын ки, бо ҹо хәлғи нокәти карде?- чоке, jаан ки, озод иjән бахтәвәр ыштә сәбәсожә милли довләтәдәжиjе чоке? Бомироән әмә бәпе hәммәj бызнәмон; ком зиндонәдә жиjе чоке, «jолә зиндонәдә» jа «гәдә зиндонәдә»?\nСәросәр ды манге ки, аз зиндонәдәм. Әмма жыго мәзынән ки, ыштә шәхси проблемон, зиндони гонә жимони hәхәдә гәп бәжәнем бошмә, шикәт бәкардем бәшмә. Не! Лап сыфтәку чымы зәhләм шедә hежо аhу-зор, шикат кардә одәмику. Чымы нәзәрәдә бәштә мерд вотә hич гылә Хыдо бәндә hәхыш ни бо аhу-зор иjән шикат карде. Чумчыко hич гыләj толыши бәпе шәкыш ныбу ки, Хыдо офәjәше әмә, чәмә бы фани дынjоәдә быә жимон гылә имтоhоне бо hар кәси. Чәмә әбәди жимон банде бәj ки, чокнә доjдәмон ыштә имтоhони, чокнә дәвардедәмон чы Хыдо дәвинәо? Мәhз чы имтоhони нәтиҹәдә мәлум бедә ки, чиче чәмә мыкофот- вәjште jа ҹәhәнным. Чымы hич шәкым ни ки, имтоhоно сәбарз бешәкәсон ғәзәнҹ вәjшт бедә, әкинә, имтоhони дәбохтәкәсон әбәди вәшедән ҹәhәными отәшәдә! Ымиjән чок зынедәм ки, де аhу-зори, шикати комәги hич кәс имтоhон доj нибәзне. Имтоhони пәләнгон доjдән, рывос hич вахти имтоhон доj әзыни. Бәштә jод биjән чәмә хәлғи jолә шаир иjән устод Мир Әли Насири сыханон. Әли вотедәбе; «Аз\nпәләнгим, ныррәм hесте»! Демиjән әв вотедәбе ки, hар гылә толыш бәпе пәләнг бызны ыштәни. Жәго быбо, бәвәдә әмә озод бәзнемон карде, доj бәзнемон чы Хыдо имтоhони.\nЧымы гирамиjон! Ды се кәлимә бывотым бәшмә ыштә ныштә зиндони hәхәдә. «Сиjо зиндон» вотедән бы вырә. Чиче чыми мәно? Да-донзә кәс жиjедәмон чоглә диво арәдә. Jолән hесте иjо, рукән, пиjән hесте иjо, ҹывонән, ағылмандән hесте, корәфәмән, дәрәсән hесте, дәмәрәсән. Мылхәс, hар ҹурә одәм жиjедә иjо. Зоәм бәпиjе, зывон пәjдо быкә дечәвон hәммәj. Тәғрибән са гылә жыго мәнзыл hесте бы зиндонәдә. Әмма чы мәнзыли одәмон hич гыләjни виндедәнин ҹо мәнзылонәдә жиjәкәсон. Иjо жиjәкәсон веjни чәшонәдә жимони әсәр-омә ни. hәммәj әвон пәшимонин бәштә кардә әмәли. Хок воjдә чәвон димоно. Әве, кам одәмон сыредән зиндонәдә. hар гылә сыхәно сыхән бекардәкәсон hестин, hар гәмәдә бо мәрәшулә еғанде hозы мандәкәсон hестин! Әве, вотедән ки, hички hытедәни зиндонәдә. Рожәдә и кәрә и сст бо нәве бекардедән дустәғон бә тәмизә hәво. Мандә вахтон әнҹәх осынә ғәфәси куто диjә кардедән бә дашти.\nhәниjән веj чиjон hестин иjо. Әмма пиjедәмни тәлх быкәм шымә овгәти. Әве, огардедәм ыштә мәтләби сәпе.\nӘве, аз бәшмә вотедәм ки, «гәдә зиндони» дарди мәкәшән, гылә-гылә толышон дарди мәкәшән, hәммәjәво гырдә быбән чәмә хәлғи дарди быкәшән. Но-пегәт быкән, ро-риjә бынәвән ки, чокнәj озод быкәмон чә зиндоно ыштә хәлғи? Жыго ныкомон, дышмен гылә-гылә мәhв бәкарде әмәни hәммәj, мәhв бәкарде чәмә хәлғи. Чәмә хәлғи мәhв бе бәпештә чы фәрғыш hесте?- әмә «гәдә зиндонәдәмон» jа «jолә зиндонәдә»?


Q=13	C=5	SS=0	LS=5	PS=5	DC=0	LC=0	SD=0	BS=0	G0=37	G1=27	G2=16	DLID=az_RU	BODY=Лавилиләр 8 | Онлајн Мүгәддәс Китаб | Јени дүнја тәрҹүмәси\nҺарунла оғулларынын каһинлијә тәјин олунма мәрасими (1—36)\n8 Сонра Јеһова Мусаја деди: 2 «Һарунла оғулларыны+ чағыр, онларын ҝејимләрини,+ мәсһ јағыны,+ еләҹә дә ики гоч, ҝүнаһ гурбаны үчүн бир буға вә бир сәбәт мајасыз чөрәк+ ҝөтүр. 3 Бүтүн иҹманы да Һүзур чадырынын ҝиришинә топла». 4 Муса Јеһованын әмрини јеринә јетирди. Бүтүн иҹма Һүзур чадырынын ҝиришинә топлашды. 5 Муса ҹамаата хитаб едиб деди: «Јеһова бизә буну әмр едир». 6 О, Һарунла оғулларыны чағырыб су илә јујунмағы тапшырды.+ 7 Сонра Һаруна алт көјнәји+ ҝејиндириб кәмәри+ белинә бағлады. Үстүндән голсуз көјнәк+ илә дөшлүјү+ ҝејиндирди вә дөшлүјүн гуршағыны+ кип бағлады. 8 Дөшлүјүн үстүндән синәбәнди+ тахды вә Уримлә Туммими+ онун ичинә гојду. 9 Әммамәни+ Һарунун башына гојду вә әммамәнин габаг тәрәфинә мүгәддәс лөвһәҹији,+ парлаг гызыл лөвһәҹији бәркитди. Һәр шеји Јеһованын әмр етдији кими етди. 10 Сонра Муса мәсһ јағыны ҝөтүрдү вә Мүгәддәс чадыры, еләҹә дә ичиндә олан һәр шеји мәсһ едиб мүгәддәс етди.+ 11 Ондан һәмчинин гурбанҝаһын, онун бүтүн аваданлығынын, чәнин вә алтлығынын үстүнә једди дәфә дамыздырыб онлары мүгәддәс етмәк үчүн мәсһ етди. 12 Ахырда Һаруну мүгәддәс етмәк үчүн мәсһ јағындан башына төкүб ону мәсһ етди.+ 13 Бундан сонра Муса Һарунун оғулларыны чағырыб алт көјнәкләрини ҝејиндирди, кәмәрләрини белләринә бағлады вә чалмаларыны башларына гојду.+ Јеһова неҹә демишдисә, елә дә етди. 14 Сонра о, ҝүнаһ гурбаны үчүн олан буғаны ҝәтирди. Һарун вә оғуллары әлләрини онун башына гојдулар.+ 15 Муса һејваны кәсди, бармағыны гана батырыб+ гурбанҝаһын бујнузларына чәкди вә гурбанҝаһы пак етди. Ганын галаныны исә гурбанҝаһын дибинә төкәрәк ону мүгәддәс етди ки, үстүндә гурбан ҝәтирә билсинләр. 16 Бундан сонра о, бағырсагларын вә гараҹијәрин үстүндәки пији, һәр ики бөјрәји вә үстүндәки пији чыхардыб гурбанҝаһда јандырды.+ 17 Галан шејләри исә — буғанын дәрисини, әтини вә нәҹисини дүшәрҝәдән кәнарда јандырды.+ Јеһова неҹә демишдисә, елә дә етди. 18 Сонра о, јандырма гурбаны үчүн олан гочу ҝәтирди вә Һарунла оғуллары әлләрини гочун башына гојдулар.+ 19 Муса гочу кәсди вә ганыны һәр тәрәфдән гурбанҝаһын үстүнә чиләди. 20 Гочу парчалара бөлүб башы, парчалары вә бөјрәк пијини гурбанҝаһдакы одун үстүндә јандырды. 21 Сонра бағырсагла ајаглары јуду вә гочу бүтүнлүклә гурбанҝаһда јандырды. Бу, јандырма гурбаны, хош әтир, Јеһова үчүн одда јандырылан тәгдимә иди; Јеһова Мусаја белә бујурмушду. 22 Сонра о бири гочу, каһинлик гурбаны үчүн олан гочу ҝәтирди.+ Һарунла оғуллары әлләрини гочун башына гојдулар.+ 23 Муса гочу кәсди вә ганындан бир аз ҝөтүрүб Һарунун сағ гулағынын мәрҹәјинә, сағ әлинин вә сағ ајағынын баш бармағына чәкди. 24 Сонра Һарунун оғулларыны габаға чыхарыб гандан сағ гулагларынын мәрҹәјинә, сағ әлләринин вә сағ ајагларынын баш бармағына чәкди. Ганын галаныны исә һәр тәрәфдән гурбанҝаһын үстүнә чиләди.+ 25 Сонра гочун пијини, гујруғуну, бағырсагларын вә гараҹијәрин пијини, һәр ики бөјрәји вә онларын үстүндәки пији, еләҹә дә сағ буду ајырды.+ 26 Муса Јеһованын өнүндәки мајасыз чөрәкләр олан сәбәтдән бир һалгавары чөрәк,+ јағлы хәмирдән биширилмиш бир һалгавары чөрәк+ вә бир дәнә лаваш ҝөтүрдү. Онлары пиј тикәләринин вә сағ будун үстүнә гојду. 27 Бунларын һамысыны Һарунун вә оғулларынын әлинин ичинә гојду вә јелләдәрәк Јеһованын һүзурунда јелләтмә тәгдимәси кими тәгдим етди. 28 Сонра чөрәкләри онлардан алды вә гурбанҝаһда, јандырма гурбанынын үстүндә јандырды. Бу, хош әтир кими тәгдим олунан каһинлик гурбаны, Јеһова үчүн одда јандырылан тәгдимә иди. 29 Сонра Муса гочун дөш һиссәсини ҝөтүрдү вә јелләдәрәк Јеһованын һүзурунда јелләтмә тәгдимәси кими тәгдим етди.+ Каһинлик гурбаны кими ҝәтирилән гочун бу һиссәси Јеһованын ҝөстәришинә ҝөрә Мусанын пајы олду.+ 30 Сонра Муса мәсһ јағындан+ вә гурбанҝаһын үстүндәки гандан бир аз ҝөтүрүб Һарунун, палтарларынын, оғулларынын вә онларын палтарларынын үстүнә сәпди. Беләликлә, о, Һаруну вә палтарларыны, еләҹә дә оғулларыны+ вә онларын палтарларыны мүгәддәс етди.+ 31 Сонра Муса Һарунла оғулларына деди: «Гочун әтини Һүзур чадырынын ҝиришиндә суда биширин+ вә сәбәтдәки чөрәклә елә орадаҹа јејин. Мәнә: “Гој Һарунла оғуллары ону јесин”,+ — дејә әмр олунуб. 32 Гурбанын әтиндән вә чөрәкдән сәһәрә галаны јандырын.+ 33 Каһинлијә тәјин едилмә мүддәти баша чатана гәдәр, једди ҝүн Һүзур чадырындан араланмајын. Каһинлијә тәјин едилмәниз једди ҝүн чәкәҹәк.+ 34 Кәффарәниз үчүн Јеһова әмр едиб ки, бу ҝүн етдијимизи галан ҝүнләр дә едәк.+ 35 Једди ҝүн, једди ҝеҹә+ Һүзур чадырынын јанында олун вә Јеһованын гаршысында борҹунузу јеринә јетирин,+ јохса өләҹәксиниз. Мәнә белә әмр олунуб». 36 Јеһова Мусаја нә бујурмушдуса, Һарунла оғуллары һамысыны етдиләр.


Q=5	C=2	SS=2	LS=1	PS=0	DC=2	LC=0	SD=0	BS=4	G0=110	G1=86	G2=45	DLID=az_RU	BODY=Мүдрик сечимләр етмәклә мирасынызы горујун | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гуахиро гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш лингала малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Писликдән икраһ един, јахшылыгдан бәрк јапышын» (РОМ. 12:9).\nЈеһовадан алдығымыз мирас нәдир?\nЕсавдан өзүмүзә һансы ибрәт дәрсләри ҝөтүрә биләрик?\nМирасымызы неҹә горуја биләрик?\n1, 2. а) Нәјин сајәсиндә Јеһоваја хидмәт етмәк гәрарына ҝәлмисиниз? б) Руһани мирасымызла бағлы һансы суаллары мүзакирә едәҹәјик?\nМИЛЈОНЛАРЛА инсанлар Јеһова Аллаһа хидмәт етмәклә вә Иса Мәсиһин изләри илә ҝетмәклә мүдрик сечим етмишләр (Мат. 16:24; 1 Пет. 2:21). Өзүмүзү Аллаһа һәср етмәјимиз ҹидди гәрардыр. Биз бу гәрары Мүгәддәс Китабдан сәтһи биликләр әлдә етдикдән сонра јох, дәрин арашдырмалар апардыгдан сонра вермишик. Бунун сајәсиндә Јеһованын вәд етдији мирас барәдә иманымызы мөһкәмләндирән чохлу тәфсилатлар өјрәнмишик. Јеһова бу мирасы Өзү вә ҝөндәрдији Иса Мәсиһ һаггында даима билик әлдә едән инсанлара бәхш едәҹәк (Јәһ. 17:3; Ром. 12:2).\n2 Мәсиһчи кими газандығымыз ады горумаг үчүн биз сәмави Атамызы разы салан сечимләр етмәлијик. Бу мәгаләдә нөвбәти ваҹиб суаллары нәзәрдән кечирәҹәјик: мирасымыз нәдир? Биз она неҹә јанашмалыјыг? Бу мирасы алаҹағымыза неҹә әмин ола биләрик? Мүдрик сечим етмәјә бизә нә көмәк едәҹәк?\n3. а) Мәсһ олунмушлар вә б) башга гојунлар һансы мирасы алаҹаглар?\n3 Мәсиһчиләрин кичик бир гисми «әбәди, ләкәсиз вә солмаз мирас»ы — Мәсиһлә бирҝә ҝөјдә идарә етмәк шәрәфини алмаға үмид едир (1 Пет. 1:3, 4). Бу мирасы алмаг үчүн јенидән доғулмаг тәләб олунур (Јәһ. 3:1—3). Бәс Падшаһлыг һагда хош хәбәрин тәблиғиндә мәсһ олунмуш мәсиһчиләрлә әмәкдашлыг едән Исанын милјонларла башга гојунлары һансы мирасы алаҹаглар? (Јәһ. 10:16). Башга гојунлар ҝүнаһлы Адәмлә Һәвванын һеч вахт әлдә етмәдикләри бир мирасы — әзаб-әзијјәтин, өлүмүн вә кәдәрин олмајаҹағы јерүзү ҹәннәтдә әбәди һәјаты әлдә едәҹәкләр (Вәһј 21:1—4). Елә бу сәбәбдән Иса јанында өлән ҹинајәткара: «Буну бил: сән мәнимлә Ҹәннәтдә олаҹагсан!» — сөзләрини дејә билди (Лука 23:43).\n4. Артыг индидән һансы хејир-дуалара маликик?\n4 Артыг индидән мирасымыз бизә мүәјјән фајдалар ҝәтирир. «Мәсиһ Исанын өдәдији фидјә»јә иман ҝәтирмәјин сајәсиндә гәлб раһатлығы вә Аллаһла јахын мүнасибәтләр әлдә етмишик (Ром. 3:23—25). Ҝәләҹәклә бағлы Аллаһын Кәламында верилән гијмәтли вәдләри ајдын шәкилдә баша дүшүрүк. Бундан әлавә, севҝи долу бејнәлхалг гардашлығын бир һиссәси олмаг бизә бөјүк севинҹ бәхш едир. Үстәлик, Јеһованын адыны дашымаг бизим үчүн әсил хејир-дуадыр. Буна ҝөрә дә мирасымызы гијмәтләндирмәк үчүн әсаслы сәбәбләримиз вар!\n5. Шејтан Аллаһын халгына неҹә тәсир ҝөстәрмәјә чалышыр вә онун һијләләринә гаршы дурмаға бизә нә көмәк едә биләр?\n5 Анҹаг мөһтәшәм мирасымыздан икиәлли јапышмаг үчүн биз Шејтанын һијләләринә гаршы сајыглығымызы горумалыјыг. Шејтан даим Аллаһын халгына тәсир ҝөстәрмәјә чалышыр ки, онлар јанлыш сечимләр едәрәк дәјәрли мирасларыны итирсинләр (Сај. 25:1—3, 9). Вахтынын аз олдуғуну билән Шејтан ҝүнү-ҝүндән тәзјигләрини артырыр. (Вәһј 12:12, 17 ајәләрини оху.) Әҝәр онун «һијләләринә синә ҝәрмәк» истәјириксә, мирасымызы һәмишә гијмәтләндирмәлијик (Ефес. 6:11). Бунунла әлагәдар, Исһагын оғлу Есавдан өзүмүзә ваҹиб ибрәт дәрси ҝөтүрә биләрик.\nЕСАВ КИМИ ОЛМАЈЫН\n6, 7. Есав кими иди вә ону һансы мирас ҝөзләјирди?\n6 Тәхминән 4000 ил бундан әввәл Исһагла Ребеканын (Ривга) Есав вә Јагуб адында оғуллары дүнјаја ҝәлди. Әкизләр боја-баша чатдыгҹа онларын хасијјәтләри вә мәшғулијјәтләри арасындакы фәрг ајдын ҝөрүнүрдү. «Есав маһир овчу вә чөл адамы», «Јагуб исә чадырларда јашајан мүлајим бир адам» иди (Јар. 25:27). «Мүлајим» кими тәрҹүмә олунан ибрани сөзү орижинал мәтндә «гүсурсуз» кими дә тәрҹүмә олунур. Мүгәддәс Китаб тәрҹүмәчиси Роберт Алтер гејд едир ки, бу сөз ејни заманда «нөгсансызлығы, һәтта мәсумлуғу» билдирир.\n7 Есавла Јагубун 15 јашы оланда бабалары Ибраһим вәфат етди, анҹаг Јеһова Ибраһимлә бағладығы әһдини унутмамышды. Сонра Јеһова бу вәди Исһага да тәкрар етди вә јер үзүнүн бүтүн милләтләрини Ибраһим пејғәмбәрин нәсли васитәсилә хејир-дуаландыраҹағыны вурғулады. (Јарадылыш 26:3—5 ајәләрини оху.) Бу вәддән ҝөрүнүрдү ки, Мәсиһ — Јарадылыш 3:15 ајәсиндәки садиг «өвлад» — Ибраһим пејғәмбәрин нәслиндән ҝәлмәли иди. Есав Исһагын илк оғлу олдуғу үчүн Аллаһын Ибраһимә вердији вәди алмаг һүгугу она мәхсус иди. Есавы неҹә дә ҝөзәл мирас ҝөзләјирди! Бәс о, буну гијмәтләндирдими?\nРуһани мирасынызы тәһлүкәјә атмајын\n8, 9. а) Есав һансы сечими етди? б) Илләр сонра Есав сечими илә бағлы нәји дәрк етди вә неҹә реаксија ҝөстәрди?\n8 Бир ҝүн Есав чөлдән гајыданда гардашы Јагубун шорба биширдијини ҝөрдү вә она деди: «Бу гырмызы шорбадан бир аз вер, јејим, чүнки аҹмышам». Гардашы исә ҹавабында деди: «Әввәлҹә илк оғуллуг һаггыны мәнә сат». Бәс Есав нәји сечди? Тәәҹҹүблү олса да, о: «Илк оғуллуг һаггы нәјимә лазымдыр?» — дејә ҹаваб верди. Бәли, Есав илк оғуллуг һаггыны бир габ шорбаја дәјишди! Јагуб гардашынын гәрарынын гәти олдуғуна әмин олмаг үчүн она анд ичдирди. Есав исә тәрәддүд етмәдән илк оғуллуг һаггыны она сатды. Сонра «Јагуб Есава чөрәк вә мәрҹи шорбасы верди. Есав јејиб-ичди, сонра галхыб ҝетди. Беләҹә Есав илк оғуллуг һаггына етинасызлыг етди» (Јар. 25:29—34).\n9 Илләр сонра аталары Исһаг өлүм ајағында оланда Есавын итирдији илк оғуллуг һаггыны Јагубун алмасы үчүн аналары Ребека әлиндән ҝәләни етди. Есав сонрадан ағылсыз сечим етдијини баша дүшәндә атасына јалвармаға башлады: «Ај ата, мәнә дә хејир-дуа вер... Бәс мәнә хејир-дуа сахламамысан?» Исһаг Јагуба вердији хејир-дуаны артыг дәјишдирә билмәјәҹәјини дејәндә «Есав һөнкүрүб ағлады» (Јар. 27:30—38).\n10. Јеһова Есава вә Јагуба неҹә јанашырды вә нәјә ҝөрә?\n10 Мүгәддәс Јазылардан Есавын әһвал-руһијјәси барәдә нә өјрәнирик? Әслиндә, Есав өз һәрәкәти илә ҝөстәрди ки, онун үчүн ҹисмани арзуларыны тәмин етмәк мирасынын ҝәләҹәкдә ҝәтирәҹәји хејир-дуалардан даһа ваҹибдир. О, илк оғуллуг һаггыны гијмәтләндирмир вә сидги-үрәкдән Аллаһа мәһәббәт бәсләмирди. Үстәлик, Есав һәрәкәтинин ҝәләҹәк нәслинә неҹә тәсир едәҹәји барәдә дә дүшүнмүрдү. Јагуб исә, әксинә олараг, өз мирасыны чох гијмәтләндирирди. Мисал үчүн, о, өзүнә һәјат јолдашы сечәркән валидејнләринин мәсләһәтинә гулаг асды (Јар. 27:46—28:3). О, сәбир вә фәдакарлыг ҝөстәрәрәк Мәсиһин улу бабасы олду. Бәс Аллаһ Есавла Јагуба неҹә јанашырды? Јеһова онлара олан мүнасибәтини Малаки пејғәмбәр васитәсилә билдирмишди: «Мән Јагубу севдим, Есава исә нифрәт етдим» (Мал. 1:2, 3).\n11. а) Нәјә ҝөрә Есавын нүмунәсинин буҝүнкү мәсиһчиләрә дә аидијјәти вар? б) Нәјә ҝөрә Павел Есавын һәрәкәтини әхлагсызлыгла әлагәләндирир?\n11 Мараглыдыр, ҝөрәсән Мүгәддәс Китабда Есав барәдә дејиләнләрин буҝүнкү мәсиһчиләрә һансыса аидијјәти вармы? Һәвари Павел һәмиманлыларыны еһтијатлы олмаға сәсләјәрәк демишди: «Гојмајын ичиниздә әхлагсыз, јахуд Есав кими, мүгәддәс шејләри гијмәтләндирмәјән адам олсун. О, бир гарын јемәкдән өтрү илк оғуллуг һаггындан кечди» (Ибр. 12:16). Бу хәбәрдарлыг мәсиһчиләрә дә аиддир. Биз мүгәддәс шејләри һәмишә гијмәтләндирмәлијик ки, ҹисмани истәкләримиз бизә үстүн ҝәлмәсин вә руһани мирасымызы итирмәјәк. Бәс нәјә ҝөрә Павел Есавын бу һәрәкәтини әхлагсызлыгла әлагәләндирир? Чүнки әҝәр инсан үрәјиндә Есавынкына бәнзәр ҹисмани арзуларын баш галдырмасына јол верәрсә, чох еһтимал ки, мүгәддәс шејләри ҹинси әхлагсызлыг кими дүзҝүн олмајан исәтәкләрә гурбан верәҹәк.\n12. а) Шејтан бизи неҹә јолдан чыхармаға чалышыр? б) Сечим етмәјә чәтинлик чәкәндә һансы Мүгәддәс Китаб нүмунәләри бизә көмәк едә биләр?\n12 Јеһованын хидмәтчиләри олан бизләр ҹинси әхлагсызлыға ҝәтириб чыхара биләҹәк ширникдириҹи вәзијјәтләрдән узаг дурмаг үчүн әлимиздән ҝәләни едирик. Јеһова Аллаһа дуа едирик ки, кимсә бизи итаәтсизлик јолуна тәһрик едәндә тәслим олмамаг үчүн бизә көмәк етсин (Мат. 6:13). Бу натәмиз дүнјада нөгсансызлығымызы горумаг үчүн әлимиздән ҝәләни етмәјимизә бахмајараг, Шејтан даима руһанилијимизи әлимиздән алмаға чалышыр (Ефес. 6:12). Бу пис системин аллаһы олан Иблис гејри-камил инсанлары аздырмаг үчүн онларын ҹисмани арзуларындан өз мәгсәдләри үчүн неҹә истифадә етмәји чох јахшы билир (1 Кор. 10:8, 13). Мәсәлән, тутаг ки, өз истәкләрини әхлагсыз јолла тәмин етмәк имканын јараныб. Белә бир вәзијјәтдә неҹә сечим едәҹәксән? Сән дә Есав кими, давранараг дәрһал истәјинә чатмаға чалышаҹагсан? Јохса тәсирләрә мүгавимәт ҝөстәрәҹәк вә Потифарын арвадынын јолдан чыхармаға чалышдығы Јагубун оғлу Јусиф кими орадан узаглашаҹагсан? (Јарадылыш 39:10—12 ајәләрини оху.)\n13. а) Бу ҝүн бир чохлары Јусиф кими, бәзиләри исә Есав кими неҹә давраныр? б) Есав кими даврананларын нүмунәси бизи һансы ваҹиб аддымы атмаға тәшвиг едир?\n13 Бир чох баҹы-гардашларымыз елә вәзијјәтләрлә үзләширләр ки, онлар Есав, јахуд Јусиф кими давранмаг арасында сечим етмәли олурлар. Онлардан чоху мүдрик сечим едәрәк Јеһованын үрәјини севиндирмишләр (Сүл. мәс. 27:11). Анҹаг һәмиманлыларымыздан бәзиләри сынагларла үзләшәркән, Есав кими, давранараг руһани мирасларыны тәһлүкә алтына атмышлар. Әслиндә, һәр ил интизам тәдбирләри нәтиҹәсиндә јығынҹагдан кәнар едиләнләрин әксәријјәти ҹинси әхлагсызлыға јол верәнләрдир. Нөгсансызлығымызы сынаға чәкән вәзијјәтләрлә үзләшмәмишдән габаг үрәјимизи һазырламаг неҹә дә ваҹибдир! (Мәз. 78:8). Ҝәлин сынаглар гаршысында бизи мүдафиә едәҹәк вә мүдрик гәрарлар вермәјә көмәк едәҹәк ики аддымы нәзәрдән кечирәк.\nФИКИРЛӘШИН ВӘ ӨЗҮНҮЗҮ ҺАЗЫРЛАЈЫН\nЈеһованын мүдриклијини ахтармагла өзүмүзү сынаглара һазырлаја биләрик\n14 Атмалы олдуғумуз илк аддым һәрәкәтләримизин нәтиҹәләри үзәриндә фикирләшмәкдир. Јеһованы нә гәдәр чох севсәк, бир о гәдәр дә руһани мирасымыза ҝөрә миннәтдар олаҹағыг. Адәтән, биз севдијимиз инсаны инҹитмәк истәмирик. Әксинә, ону разы салмаг үчүн әлимиздән ҝәләни едирик. Бу сәбәбдән, натәмиз ҹисмани арзуларымызын өзүмүзә вә башгаларына неҹә тәсир едәҹәји барәдә дүшүнмәк үчүн вахт ајырмағымыз јахшы оларды. Өзүмүздән сорушмалыјыг: «Худбин давранышларым Јеһова илә мүнасибәтләримә, аилә үзвләримә, јығынҹагдакы баҹы-гардашларыма неҹә тәсир едәҹәк? Башгаларыны бүдрәтмәјәҹәк ки?» (Филип. 1:10). Һәмчинин нөвбәти суалларын да үзәриндә дүшүнә биләрик: «Әхлагсыз арзуларын ҝәтирдији ани һәзз онун вурдуғу үрәк ағрыларына дәјәрми? Етдији һәрәкәтин нәтиҹәсини баша дүшәндән сонра һөкүр-һөнкүр ағлајан Есав кими олмаг истәјирәмми?» (Ибр. 12:17). Бу ҹүр суалларын үзәриндә дүшүнмәк бизә писликдән икраһ етмәјә, јахшылыгдан исә бәрк-бәрк јапышмаға көмәк едәҹәк (Ром. 12:9). Хүсусилә дә Јеһоваја мәһәббәт бизи мирасымыздан мөһкәм јапышмаға тәшвиг едәҹәк (Мәз. 73:28).\n15. Руһанилијимизи тәһлүкә алтына гојан вәзијјәтләрә гаршы өзүмүзү неҹә һазырлаја биләрик?\n15 Икинҹи аддым өзүмүзү сынаглара һазырламагдыр. Бу дүнјада руһанилијимизи тәһлүкә алтына гојан амилләрә гаршы дурмағымыз үчүн Јеһова чохлу тәдбирләр ҝөрүб. Бунлара Мүгәддәс Китабы арашдырмаг, мәсиһчи ҝөрүшләри, тәблиғ хидмәти вә дуа етмәк дахилдир (1 Кор. 15:58). Һәр дәфә дуада үрәјимизи Јеһоваја ачмагла вә хидмәтдә там шәкилдә иштирак етмәклә өзүмүзү сынаглара һазырламыш олуруг. (1 Тимотејә 6:12, 19 ајәләрини оху.) Сынаглара һазыр олуб-олмағымыз башлыҹа олараг өзүмүздән асылыдыр (Галат. 6:7). Бу барәдә «Сүлејманын мәсәлләри» китабынын 2-ҹи фәслиндә әтрафлы мүзакирә олунур.\nХӘЗИНӘ КИМИ АХТАРЫН\n16, 17. Мүдрик сечим етмәк габилијјәтинә неҹә јијәләнә биләрик?\n16 «Сүлејманын мәсәлләри» китабынын 2-ҹи фәсли бизи мүдриклијә вә дәрракәјә јијәләнмәјә тәшвиг едир. Јеһованын бизә бәхш етдији бу кејфијјәтләр јахшыны писдән ајырд етмәјә вә өз истәкләримизи јанлыш тәрздә һәјата кечирмәк әвәзинә, онлары нәзарәт алтында сахламаға көмәк едир. Анҹаг бизим буна наил олуб-олмајаҹағымыз вар ҝүҹүмүзлә чалышмағымыздан асылыдыр. Мүгәддәс Китаб бизи сәј ҝөстәрмәјә тәшвиг едәрәк дејир: «Оғлум, әҝәр сөзләрими гәбул етсән, әмрләрими горусан, гулағыны һикмәтә тәрәф чевирсән, үрәјини дәрракәјә тәрәф мејл етдирсән, сән, һәгигәтән, идракы чағырсан, сәс уҹалдыб дәрракәни сәсләсән, бунлары ҝүмүш кими ахтарсан, ҝизли хәзинә кими арасан, онда Рәбб горхусуну анлајарсан, Аллаһы таныјарсан. Чүнки Рәбб һикмәт верир, Онун ағзындан билик вә дәрракә чыхыр» (Сүл. мәс. 2:1—6).\n17 Бу ајәләрдә дејиләнләрә әмәл етмәклә мүдрик сечим етмәк габилијјәтинә јијәләнә биләрик. Әҝәр биз Јеһованын сөзләринин дахили мәнлијимизи формалашдырмасына јол версәк, Аллаһдан рәһбәрлик алмаг үчүн даима дуа етсәк, Онун һаггында биликләри ҝизли хәзинә кими ахтарсаг, ширникдириҹи тәсирләрә мүвәффәгијјәтлә синә ҝәрә биләҹәјик.\n18. Сиз нә етмәк әзминдәсиниз вә нәјә ҝөрә?\n18 Јеһова билији, анлајышы, дәрракәни вә мүдриклији сәјлә ахтаранлара бәхш едир. Бу кејфијјәтләри нә гәдәр чох ахтарсаг вә тәзаһүр етдирсәк, бир о гәдәр дә Јеһова Аллаһа јахын олаҹағыг. Онунла јахын мүнасибәтләримизин олмасы үзләшдијимиз сынаглар заманы бизи горујаҹаг. Јеһоваја јахынлашмаг вә Онун гаршысында еһтирам долу горхуја јијәләнмәк бизи ҝүнаһ ишләтмәкдән чәкиндирәҹәк (Мәз. 25:14; Јаг. 4:8). Гој Јеһова илә достлуғумуз вә Онун бизә бәхш етдији мүдриклик һәр биримизи Онун үрәјини севиндирән сечимләр етмәјә вә руһани мирасымызы горумаға тәшвиг етсин.


Q=13	C=0	SS=0	LS=13	PS=0	DC=0	LC=0	SD=0	BS=2	G0=3	G1=3	G2=3	DLID=az_RU	BODY=Ислам Һөкүмәтинин Налијјәтләри\nИран Ислам Республикасы өз истеһсалы олан дөрдүнҹү пејкини космоса ҝөндәрди\nНавигасија системи ҜПС илә тәҹһиз олунмуш "Фәҹр" Спутники, "Сафир" ракети васитәси илә, орбитә бурахылыб.\nFevral 2, 2015 - 4:53 PM\nХәбәрин коду : 668827\nПејкин функсијаларына топографик чәкилишләр вә Ислам Һөкүмәтинин космик технолоҝијаларыны јахшылашдырылмасы үчүн метеороложи мәгсәдләри вә давранышларын тести үчүн фото чәкилишләр дә дахилдир.\nХатырладаг ки, Иран Ислам Республикасы 2009-ҹу илдәҹ мөмүн мүтәхәссисләрин ихтирасы илә әлдә олунан "Омид" ("Үмид") адлы илк јерли пејкини өз јерли стансијасы васитәси илә, орбитә чыхартды. Һәмчинин Ислам Һөкүмәти "һәјат капсул" адланан һејван дашыјан пејклә илк дәфә олараг космоса ҹанлы варлыг ҝөндәрәрәк ҹанлы мүсафирини там сағлам вәзијјәтдә јенидән ҝеријә гајтара да билди.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Мүбарәк Фәҹр Ҝүнләриндә Ислам Дүнјасында илк дәфә пејки орбитә чыхардан тәшкилат олан Иран Ислам Республикасынын Мүдафиә Назирлијинин Һавачылыг вә Космос Сәнајесинин диндар вә мөмин мүтәхәссисләри бу ҝүн өзләринин истеһсал етдикләри дөрдүнҹү пејкини “Аллаһу Әкбәр” вә “Ја Муһәммәд Рәсулуллаһ (сәлләллаһу әлејһи вә алиһ)” шүарлары илә уғурла космоса ҝөндрдиләр.\nНавигасија системи ҜПС илә тәҹһиз олунмуш "Фәҹр" Спутники, "Сафир" ракети васитәси илә, орбитә бурахылыб. Ҝүнәш енержиси илә ишләјән пејк кәшфијјат характерли ишләрин өһдәсиндән уғурла ҝәлир.\nБу пејк әввәлки ИИР истеһсалы олан "Омид", "Рәшад" вә "Навеед" пејки илә фәргләнир. Хүсуси илә, бу пејк үзәриндә орбитини дәјишдирмәк үчүн микромоторлар имканаты гојулуб.\nИран Ислам Республикасы БМТ-нин 1959-ҹу илдә тәсис етдији космик фәзадан динҹ мәгсәдләр үчүн истифадә комитәсинин 24 гуруҹу өлкәләриндән биридир.\nИслам Һөкүмәти нөвбәти дөрд илдә космоса адам ҝөндәрмәји планлашдырыр. Иран Ислам Республикасынын Космик Аҝентлијинин директору Һәмид Фазелин сөзләринә ҝөрә, тәшкилатымыз өлкәдә елмин инкишафы үчүн “јол хәритәси” чәрчивәсиндә ҹанлы пилотла космоса пејк ҝөндәрмәк миссијасы үзәриндә ишләјир.\nГејд олунан план чәрчивәсиндә бир нечә телекоммуникасија пејкләринин орбитдә јерләшдирилмәси дә нәзәрдә тутулуб.\nКечән илин Мај ајында Һәмид Фазели билдириб ки, Һиҹри Шәмси тәгвими илә илин сонунадәк јәни Исфәнд ајынын 29-да (милади тарих илә 20 Март, 2015-ҹи илдә) Иран Ислам Республикасы "Тәдбир", "Шериф" вә "Фәҹр" пејкини ҝөндәрмәк нијјәтиндәдир.\nИИР-ын космоса ҝөндәрдиjи икинҹи меjмун саламат шәкилдә ҝери гаjыдыб\nDekabr 14, 2013 - 12:00 AM\nИИР јахын ҝүнләрдә “Тлу” пејки Имам Хомејни адына космос стансјасындан ҝөјә ҝөндәрәҹәк\nИИР: Бу ил космоса үч пејк ҝөндәрәҹәјик\nИИР космоса јени пејк ҝөндәрәҹәк\nИран 2017-ҹи иләдәк ики јени пејк бурахаҹаг\nFevral 19, 2013 - 12:00 AM\nИИР-нын Јени Пејки Орбитә Бурахылды\nFevral 3, 2012 - 12:00 AM\nИрагын илк пејкини, Куфәли тәләбәләр ихтира етди\nЛиван Һизбуллаһы, Ибрани дилиндә јени Пејк шәбәкәси ачыр\nDekabr 25, 2012 - 12:00 AM\nБејнәлхалг СӘҺӘР каналы Һотбирд пејкиндән дашыныр


Q=12	C=7	SS=1	LS=3	PS=3	DC=0	LC=0	SD=0	BS=2	G0=50	G1=26	G2=11	DLID=az_RU	BODY=2 Ишмуил 12 | Онлајн Мүгәддәс Китаб | Јени дүнја тәрҹүмәси\n2 Ишмуил 12:1—31\nНатан пејғәмбәр Давуду мәзәммәт едир (1—15а)\nБадсәбанын оғлу өлүр (15б—23)\nБадсәба Сүлејманы дүнјаја ҝәтирир (24, 25)\nРаббаһ шәһәри зәбт едилир (26—31)\n12 Јеһова Натаны+ Давудун јанына ҝөндәрди. Натан Давудун јанына ҝәлиб+ белә бир әһвалат данышды: «Бир шәһәрдә ики киши вар иди. Онлардан бири варлы, о бириси касыб иди. 2 Варлы кишинин сајсыз-һесабсыз сүрүләри, нахырлары вар иди.+ 3 Касыбын исә алдығы балаҹа гузудан савајы һеч нәји јох иди.+ Киши бу гузуну бәсләјир, өз јанында бөјүдүр, оғулларындан ајырмырды. Гузуја өз тикәсиндән једиздирир, ону өз ҹамындан ичиздирир, гојнунда јатыздырырды. Гузу она доғма гызы кими иди. 4 Бир ҝүн варлы кишинин гонағы ҝәлди. Анҹаг киши гонағына јемәк һазырламаг үчүн өз сүрүсүндән, нахырындан һејван гыјмады, ҝедиб касыбын гузусуну кәсди, гонағы үчүн јемәк һазырлады».+ 5 Буну ешитҹәк Давудун кишијә гәзәби аловланды. О, Натана деди: «Јеһоваја анд олсун,+ бу киши өлүмә лајигдир! 6 Инсафсызлыг етдијинә ҝөрә гузунун әвәзини дөрд гат өдәмәлидир».+ 7 Натан Давуда деди: «Һәмин адам сәнсән! Исраилин Аллаһы Јеһова белә дејир: “Мән сәни мәсһ едиб Исраилә падшаһ гојдум.+ Сәни Талутун әлиндән гуртардым.+ 8 Сәнә ағанын евини вердим.+ Ағанын арвадларыны гојнуна салдым.+ Исраил вә Јәһуда нәсилләрини сәнә вердим.+ Бу, аз идисә, бундан артығыны едәрдим.+ 9 Нә үчүн сән Јеһованын сөзүнү тапдалајыб Онун өнүндә пис иш тутдун? Һет Урјајы гылынҹын ағзына вердин!+ Ону әмуниләрин гылынҹы илә өлдүрүб+ арвадыны өзүнә арвад етдин.+ 10 Сән ки Мәнә хор бахыб һет Урјајын арвадыны өзүнә арвад етдин, бундан сонра евиндән гылынҹ әскик олмајаҹаг”.+ 11 Јеһова белә дејир: “Өз евинин ичиндән башына бәла ҝәтирәҹәјәм.+ Ҝөзүн ҝөрә-ҝөрә арвадларыны ҝөтүрүб башгасына верәҹәјәм,+ о, ҝүнүн ҝүнорта чағы арвадларынла јатаҹаг.+ 12 Сән ҝизлиндә етдин,+ Мән исә буну ҝүнүн ҝүнорта чағы бүтүн Исраилин ҝөзү гаршысында едәҹәјәм”». 13 Давуд Натана деди: «Јеһоваја гаршы ҝүнаһ етмишәм».+ Натан Давуда ҹаваб верди: «Јеһова ҝүнаһындан кечир.+ Сән өлмәјәҹәксән.+ 14 Амма бу һәрәкәтинлә Јеһоваја гаршы бөјүк һөрмәтсизлик ҝөстәрдијин үчүн доғулан оғлун өләҹәк». 15 Натан өз евинә ҝетди. Јеһова Давудун Урјајын арвадындан доғулан ушағынын ҹанына азар салды. 16 Давуд ушаға ҝөрә Аллаһа јалвармаға башлады. Оруҹ тутду, отағына ҝириб бүтүн ҝеҹәни јердә сәрили галды.+ 17 Евинин ағсаггаллары башына топлашыб ону јердән галдырмаг истәдиләр. Анҹаг о галхмады, онларла чөрәк јемәди. 18 Једдинҹи ҝүн көрпә өлдү. Давудун хидмәтчиләри ушағын өлдүјүнү она демәјә горхдулар. Онлар дејирдиләр: «Ушаг һәлә сағ оланда ону дилә тутдуг, амма о, бизә гулаг асмады. Инди она неҹә дејәк ки, ушаг өлүб. Әлиндән бир хәта чыхар». 19 Давуд әјанларынын өз араларында пычылдашдығыны ҝөрәндә баша дүшдү ки, ушаг өлүб. Онлардан сорушду: «Ушаг өлүб?» Онлар: «Бәли», — дејә ҹаваб вердиләр. 20 Онда Давуд јердән галхды, јујунуб әтирли јағла јағланды,+ палтарларыны дәјишди вә Јеһованын евинә ҝедиб+ сәҹдә гылды. Сонра евинә гајыдыб јемәк истәди. Јемәк ҝәтирдиләр вә о једи. 21 Әјанлары дедиләр: «Сән нијә белә едирсән? Ушаг сағ оланда оруҹ тутуб ағлајырдын, өләндә исә галхыб чөрәк јејирсән». 22 О деди: «Тифил сағ оланда оруҹ тутуб+ ағлајырдым, фикирләширдим, ким билир, бәлкә, Јеһова мәнә рәһм едиб ону сағ сахлады.+ 23 Инди исә ушаг өлүб, даһа нә үчүн оруҹ тутум? Мәҝәр ону гајтара биләҹәјәм?+ О даһа мәним јаныма гајыдан дејил,+ мән онун јанына ҝедәҹәјәм».+ 24 Давуд арвады Бадсәбаны+ овундурду. Онун отағына ҝедиб онунла јахынлыг етди. Вәдәси тамам оланда гадын бир оғлан доғду. Ушағын адыны Сүлејман*+ гојдулар. Ушаг Јеһоваја чох әзиз олду.+ 25 Аллаһ Натан+ пејғәмбәри ҝөндәриб ушағын адыны Јәдидјә* гојду. Чүнки ушаг Јеһоваја чох әзиз иди. 26 Јуаб әмуниләрин+ Раббаһ шәһәринә+ гаршы вурушурду. О, падшаһ шәһәрини тутду+ 27 вә Давуда гасид ҝөндәриб деди: «Раббаһа гаршы дөјүшүб+ шәһәрин су мәнбәләрини* әлә кечирмишәм. 28 Инди галан гошунлары топла, ҝәл шәһәрә гаршы ордуҝаһ гур. Јохса шәһәри мән алаҹағам, гәләбә мәним адыма јазылаҹаг». 29 Давуд гошуну јығыб Раббаһын үстүнә ҝетди вә һүҹум едиб шәһәри алды. 30 О, Мәлкумун башындан гызыл таҹы ҝөтүрдү. Гызылын чәкиси бир талант* иди, таҹ даш-гашла бәзәдилмишди. Таҹы Давудун башына гојдулар. О һәм дә шәһәрдән чохлу гәнимәт әлә кечирди.+ 31 Шәһәрин әһалисини көчүрдү. Онлары даш кәсән мишарларла, кәсиҹи дәмир аләтләрлә, дәмир балталарла ҝөрүлән ишләрә вә кәрпиҹ һазырлама ишинә тәһким етди. О, әмуниләрин бүтүн шәһәрләриндә белә етди. Ахырда Давуд гошуну илә бирликдә Јерусәлимә гајытды.\n^ Ибраниҹә сүлһ мәнасыны верән сөзүн көкүндән әмәлә ҝәлиб.\n^ Мәнасы: Јаһын севимлиси.\n^ Һәрфән: сулар шәһәрини.\n2 Ишмуил 12


Q=11	C=10	SS=8	LS=1	PS=1	DC=0	LC=0	SD=0	BS=3	G0=43	G1=27	G2=9	DLID=az_RU	BODY=Дүрүст олмаға дәјәр? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон зулу ибан ибо иврит илок инҝилис исоко испан италјан кинјаруанда кирунди кореја коса лингала малагаси малај малајалам маҹар осетин пангасинан полјак португал португал (португал) румын рус себуан сепеди серб серб (латын) сетсвана сингал словак словен суаһили тагалог таи татар тви телугу тетум (Дили) тив тсонга түрк фин фон франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nНијә бәзиләри надүрүстдүр?\nДүрүст олмағын һансы хејри вар?\nИнсанлар дүшүнүр ки, индики дөврдә дүрүст олмаг сәрф етмир. Бәзиләри дүшүнә биләр:\n«Евдә јалан данышмасам, ҹәза алаҹағам».\n«Имтаһанда көчүрмәсәм, онда кәсиләҹәјәм».\n«Бу шеји оғурламасам, ону алмаг үчүн пул јығмалы олаҹағам».\nИнсанлар дејә биләр: «Бурада нә вар ки? Онсуз да һамы јалан данышыр».\nӘслиндә бу, белә дејил. Ҝәнҹләр дә дахил олмагла хејли адам инаныр ки, дүрүст олмаға дәјәр. Мүгәддәс Китабда дејилир: «Инсан нә әкәрсә, ону да бичәҹәк» (Галатијалылара 6:7). Башга сөзлә десәк, әмәлләримиз пис ја да јахшы нәтиҹә верир.\nҜәлин бәзиләринин јалан данышмағын уҹбатындан һансы пис нәтиҹәләр бичдикләринә бахаг.\n«Анама оғланла ҝөрүшмәјим һагда јалан данышдым. О, јалан дедијими билирди. Үчүнҹү дәфә она јалан данышанда исә артыг анамын сәбир касасы долуб-дашды. Буна ҝөрә ҹәзаландырылдым. Ја ики һәфтә телефондан истифадә едә билмәјәҹәкдим, ја да ки бир ај телевизора бахмајаҹагдым. Ондан сонра бир дә анама јалан данышмадым» (Анита).\nДүшүн. Нәјә ҝөрә Анитаја анасынын етибарыны јенидән газанмаг үчүн вахт лазым олду?\nМүгәддәс Китабда дејилир: «Буна ҝөрә дә артыг јаланы кәнара гојдуғунуз үчүн бир-биринизә һәгигәти сөјләјин» (Ефеслиләрә 4:25).\n«Валидејнләримә јалан данышдым. Фикирләшдим ки, ҹанымы гуртардым. Бир мүддәт сонра онлар мәндән нә баш вердијини јенидән сорушдулар. Данышдыгларым јалан олдуғу үчүн, тәфәррүатлар јадымда дејилди. Дүзүнү данышанда исә бу ҹүр проблемлә үзләшмирсән» (Ентони).\nДүшүн. Бу вәзијјәтә дүшмәмәк үчүн Ентони нә едә биләрди?\nМүгәддәс Китабда дејилир: «Јеһова јалан данышан дилдән икраһ едир, һагг иш саһиби исә Онун үрәјинҹәдир» (Мәсәлләр 12:22).\n«Мәним бир рәфигәм вар. О, һәмишә әһвалатлары бәзәјиб-дүзәјәрәк данышыр. Онун хәтрини чох истәдијим үчүн јалан дејиб-демәдијини јохламырам. Амма, дүзүнү десәм, она инанмаг вә етибар етмәк чох чәтиндир» (Ивон).\nДүшүн. Ивонун рәфигәсинин бу хасијјәти онун адына неҹә тәсир едир?\nМүгәддәс Китабда дејилир: «Һәр саһәдә дүрүст олмаг истәјирик» (Ибраниләрә 13:18).\nБүнөврәдәки чат бүтүн бинаја зијан вурдуғу кими, надүрүстлүк дә сәнин адына хәләл ҝәтирә биләр.\nДүрүст давранараг һансы мүсбәт нәтиҹәләри бичә биләрсиниз? Ҝәлин бәзи нүмунәләрә бахаг.\n«Габағымда ҝедән гадынын пулу јерә дүшдү. Мән ону чағырыб, пулу она вердим. О, миннәтдарлығыны билдирди вә деди ки, һәр адам буну етмәзди. Инсанлар етдијим јахшылығы гијмәтләндирәндә севинирәм» (Вивиан).\nДүшүн. Нәјә ҝөрә һәмин гадын пулу она гајтарыланда тәәҹҹүбләнди? Бунун Вивиана һансы фајдасы олду?\nМүгәддәс Китабда дејилир: «Хошбәхтдир о кәсләр ки,.. һәр заман дүрүст давраныр» (Зәбур 106:3).\n«Аиләликҹә тәмизлик ишинә бахырыг. Офисләри тәмизләјәндә һәрдән јердән гәпик тапырыг. Онлары столун үстүнә гојуруг. Ишчиләрдән бири буну ҝөрүб әсәбиләширди. О һәтта демишди: “Ахы нәјә лазымдыр?! Гәпик-гурушдур да”. Анҹаг белә десә дә, о, һәмишә бизә етибар едирди» (Ҹулиа).\nДүшүн. Ҹулиаја башга иш үчүн төвсијјә мәктубу лазым оланда сәнҹә, о мәктубда нә јазылаҹаг?\nМүгәддәс Китабда дејилир: «Вар гүввәнлә чалыш ки, Аллаһын һүзуруна Онун бәјәндији бир адам,.. алныачыг бир ишчи кими чыхасан» (2 Тимутијә 2:15).\n«Мән 64 саат ишләмишдим, анҹаг мәнә 80 саатлыг мааш верилмишди. Артыг пулу сахламаг истәјәрдим, анҹаг буну етмәдим. Бу һагда баш мүһасибә дедим. О, чох миннәтдар олду. Пулу өзүмдә сахласајдым, ширкәт һеч нә итирмәзди, амма мәним үчүн бу, оғурлуға бәрабәр иди» (Бетани).\nДүшүн. Ширкәтдән оғурламаг инсандан оғурламагдан даһа аз әһәмијјәтли сајылыр?\nМүгәддәс Китабда дејилир: «Јеһова фитнәкардан икраһ едәр, амма салеһ адамла достлуг едәр» (Мәсәлләр 3:32).\nИмтаһан заманы көчүрмәк үчүн шаҝирдләр о гәдәр планлар гурурлар ки! Бунун үчүн сәрф олунан енержинин һеч олмаса јарысыны дәрс охумаға сәрф етсәләр, онда имтаһанлардан раһат кечә биләрләр.\nӨзүмә суал верирәм: «Ҝөрәсән, һәгигәти десәм, ҹәзам нә дәрәҹәдә ағыр олаҹаг?» Сонра буну јалан данышдығым тәгдирдә нәләрин баш верәҹәји илә мүгајисә едирәм. Нәтиҹәләр барәдә дүшүнмәк мәнә надүрүстлүкдән гачмаға көмәк едир.\nИнсанлар дүшүнүр ки, ҹәза алмагданса, јалан демәк даһа сәрфәлидир. Әслиндә исә, һәгигәти сөјләјиб ҹәза алмаг јалан данышыб виҹдан әзабы чәкмәкдән мин дәфә јахшыдыр.\nОнсуз да пис олан вәзијјәтин даһа да писләшмәмәси үчүн нә етмәк лазым олдуғу һагда өјрән.\nБәзи ҝәнҹләрә диҝәрләри илә мүгајисәдә даһа чох сәрбәстлик верилир. Бунун сәбәби нәдир?\nҺамы сәһв едир, амма һамы дәрс ҝөтүрмүр.


Q=30	C=0	SS=0	LS=20	PS=10	DC=0	LC=0	SD=0	BS=3	G0=1	G1=0	G2=0	DLID=az_RU	BODY=Нәғмә 123—Аллаһын гојдуғу низама табе олаг | Дини маһны\nДИЛИ: Aзәрбајҹан (кирил әлифбасы) Јава дили Јап Азәрбајҹан (латын әлифбасы) Белиз креолу Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Мјанма Непал Ниас Нидерланд Ниҝериа пиҹини Норвеч Понапе Самоа Сејшел креолу Соломон Адалары пиҹини Таити Увеа Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ајмара баса (Камерун) батак (каро) батак (сималунгун) батак (тоба) бауле башгырд биак бикол бислама болгар булу венда волајта га ган гуарани гырғыз дамара дајак (нгаҹу) дреһу дуала дхолуо еве едо ермәни есан естон зулу ибан ибо илок инҝилис исланд исоко испан италјан кабре каонде карен (сго) кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кинјаруанда кирунди кисонге кисси кичуа (Имбабура) кичуа (Чимборасо) кореја коса крио куангали куанјама күрд курманҹи (Гафгаз) күсаије латыш лингала лози лувале луганда макуа малагаси малај малајалам мам мамбве-лунгу масатек (Хуаутла) маҹар медумба нгабар нгангела ндау ндебеле ндебеле (Зимбабве) нзема нјанека нјунгве олу конзо оромо осетин пангасинан папјаменто (Күрасао) пиҹин (Камерун) полјак португал португал (португал) румын рус санго сарамаккан себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словен сранан-тонго суаһили сунда тагалог таи татар тви телугу тетела тигре ток-писин тсонга тумбука түрк умбунду уруунд урһобо фарс фин фон франсыз хорват чибемба чилуба чинјанја читонга читонга (Малави) чичева чокве шона јао јоруба јунан Һаити креолу һауса һилигајнон һири-моту\nАллаһын гојдуғу низама табе олаг\n(1 Коринфлиләрә 14:33)\n1. Аллаһын халгыјыг ҹүмлә-ҹаһанда,\nБиз тәблиғ едирик Падшаһлыг һагда.\nХалгымыз низамла ирәли ҝедир,\nБурада бирлик вар, һамы һәмфикир.\nҺагг-Аллаһа биз там сәдагәтлә,\nДаим хидмәт едәк.\nРәбб һифз едәндир, чох шәфгәтлидир,\nБиз табе олаг ҝәрәк.\n2. Аллаһын руһу вә ағыллы нөкәр,\nҺәр ишдә һикмәтлә рәһбәрлик верәр.\nШад олар Јеһова биз мәтин олсаг,\nҺәр јанда ҝәл шөвглә мүждәни јајаг!\n(Һәмчинин бахын: Лука 12:42; Ибр. 13:7, 17.)\nАллаһын гојдуғу низама табе олаг (Нәғмә 123)


Q=5	C=5	SS=0	LS=0	PS=0	DC=0	LC=0	SD=0	BS=1	G0=10	G1=8	G2=4	DLID=az_RU	BODY=08 Јанвар 2022\n50 јашдан сонра үрәк-дамар вә ган дөвраны проблемләри, еләҹә дә варикозу олан шәхсләр тромб әмәлә ҝәлмәјә мејилли олур. Һәкимләр тромба гаршы мүалиҹә, ган дурулдуҹу, дамар тәмизләјиҹи јаза биләр. Амма сиз тромбун севдији гидалары, јемәкләри јејиб, дијета сахламырсынызса, бу мүалиҹә бошунадыр .\nТромб јарадан гидалар:\nТромба мејилли шәхсләр бунлардан узаг дурса јахшыдыр.\n- Чох мигдарда әт, һејвани јағлар, гујруг, гызардылмыш тојуг, кабаб, һисә верилмиш әт, гурумуш әт, колбаса вә с. Хүсусән һәр ҝүн вә чох мигдарда, бир отурума јемәк елә һәмин вахт тромбу тәрпәдә биләр. Бу гидалар гараҹијәр үчүн ағырдыр. Мәһз гараҹијәр тромб әмәлә ҝәтирән вә еләҹә онлары әридән хүсуси зүлалы синтез едир.\n- Гәһвә, кофеин тәркибли ичкиләр, енерҝетик ичкиләр, шоколад – бунлар да тромб әмәлә ҝәтирир.\n- Бәдәндә, гарында газ, көп јарадан гидалар ашағы әтрафларда ган дөвраныны јавашыдыр. Она ҝөрә көп јарадан гидалар: алма, гара чөрәк, пивә, кәләм, пахлалылар аз јејин.\n- Витамин К тромб јаратмаг габилијјәтинә маликдир. Бу витамин гараҹијәрдә, испанагда, каһыда олур. Она ҝөрә бунлардан да узаг дурун.\n- Ән биринҹи дүшмән исә алкогол, спиртли ичкиләр. Бир чох киши мәһз мәҹлисдә, тојда ички ичиб, кабаб једикдән сонра тромб тыханмасы вә үрәк тутмасындан хәстәханаја чатдырылыблар. Ејни вахтда чох мигдарда алкогол гәбулу тромб әмәлә ҝәтирир.\n1438 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=az_RU	BODY=АБШ Ермәнистанла әлагәләринә хүсуси өнәм верир\niyun 20, 2022 - 9:37 PM Хәбәрин коду : 1268642 Мәнбә : ABNA24 Link:\nЕрмәнистанын баш назири Никол Пашинјан ијунун 18-дә АБШ дөвләт катибинин Авропа вә Аврасија мәсәләләри үзрә көмәкчиси Карен Донфриди гәбул едиб.\nАБНА24 Хәбәр Верир , ҝөрүшдә баш назир Ермәнистан-Америка мүнасибәтләринин даим инкишаф етдијини вә ҝенишләндијини вурғулајараг билдириб ки, ханым Донфридин сәфәри икитәрәфли әлагәләрин мүзакирәси үчүн даһа бир фүрсәтдир. О әлавә едиб ки, демократијанын инкишафы Ермәнистан һөкумәтинин әсас приоритетләриндән биридир.\nКарен Донфрид исә, өз нөвбәсиндә, АБШ Администрасијасынын Ермәнистанла мүхтәлиф истигамәтләрдә гаршылыглы тәрәфдашлығын ҝенишләнмәсинә вә мөһкәмләнмәсинә дә өнәм вердијини, Ермәнистанын демократик тәсисатларынын инкишафына дәстәјин давамлы олаҹағыны билдириб.\nҜөрүшдә Ҹәнуби Гафгаз реҝионунда ҝедән просесләр, Дағлыг Гарабағ мүнагишәсинин һәлли, Ермәнистан вә Азәрбајҹан арасында делимитасија вә сәрһәд тәһлүкәсизлији комиссијасынын фәалијјәтинә дә тохунулуб.\nҜөрүшүн давамында Ермәнистанын баш назири реҝионда сабитлијин вә сүлһүн мөһкәмләндијини вурғулајараг, реҝионал сабитлији позан тәхрибат характерли бәјанатлара вә һәрәкәтләрә бејнәлхалг иҹтимаијјәтин адекват реаксија вермәсинин зәрурилијини вурғулајыб.\nПашинјан АБШ-ын АТӘТ-ин Минск групунун һәмсәдр өлкәси кими әсас ролуну гејд едиб вә Минск Групунун һәмсәдрлији чәрчивәсиндә Гарабағ мүнагишәсинин һәртәрәфли һәлли просесинә өнәм вериб.\nХатырладаг ки, Гарабағ мәсәләсинин һәллинә мүнасибәтдә Бирләшмиш Штатларын мөвгеји Ермәнистанын мөвгеји илә үст-үстә дүшүр вә рәсми Вашингтон Гарабағ мүнагишәсинин һәлл олунмадығыны, бу сәбәбдән дә узунмүддәтли һәлл јолунун тапылмасына еһтијаҹ дујулдуғуну дүшүнүр. Онлар һәмчинин Гарабаға јекун статусун верилмәсиндә исрарлыдырлар.\nТәһлиллиәрә ҝөрә, АБШ һөкумәти Минск Групунун фәалијјәтсизлији дөнәминдә сүлһ просесини Русијанын нәзартиндән чыхарыб Брүсселә тапшырмагла Азәрбајҹан Республикасыны тәләјә салмаға чалышыр.


Q=10	C=5	SS=8	LS=1	PS=1	DC=0	LC=0	SD=0	BS=6	G0=37	G1=24	G2=12	DLID=az_RU	BODY=Електрон ојунлар барәдә нәләри билмәлијәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) абхаз албан алман амһара африкаанс болгар гырғыз еве ермәни естон зулу ибан иврит илок инҝилис исланд испан италјан каонде качин кинјаруанда кирунди кореја коса лингала малагаси малај малајалам маҹар осетин полјак португал португал (португал) румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар тви телугу тсонга түрк фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nЕлектрон ојунлар сәнајеси АБШ-а милјардларла доллар ҝәлир ҝәтирир. Сәнҹә, АБШ-да...\nЕлектрон ојунлар ојнајанларын орта јаш һәдди нә гәдәрдир?\nЕлектрон ојунлар ән чох ојнајан кимләрдир: кишиләр, јохса гадынлар?\n55 фаиз кишиләр; 45 фаиз гадынлар\n15 фаиз кишиләр; 85 фаиз гадынлар\nЕлектрон ојунлар ојнајанларын арасында һансы груп инсанлар үстүнлүк тәшкил едир?\nЈашы 18 вә ондан јухары олан гадынлар\nЈашы 17 вә ондан ашағы олан оғланлар\nҸаваблар (2013-ҹү илин статистикасына әсасланыб)\nА. Гадынлар, демәк олар ки, ојнајанларын јарысыны — 45 фаизини тәшкил едирләр.\nА. Јашы 18 вә ондан јухары олан гадынлар ојнајанларын 31 фаизини, јашы 17 вә ондан ашағы олан оғланлар исә 19 фаизини тәшкил едир.\nСтатистика кимләрин електрон ојунлар ојнадығыны ҝөстәрсә дә, бу ојунларын хејри вә ја зијаны һагда мәлумат вермир.\nЕлектрон ојунлар барәдә ашағыда дејиләнләрдән һансыларла разысан?\n«Бу, аиләнә вә достларына даһа јахын олмағын шән үсулудур» (Ајрин).\n«Електрон ојунлар реаллыгдан гачмаға көмәк едир» (Аннетт).\n«Онлар сәнә даһа тез реаксија ҝөстәрмәји өјрәдир» (Кристофер).\n«Бу ојунлары ојнајанда адам проблемләри һәлл етмәји өјрәнир» (Еми).\n«Онлар зеһни итиләшдирир; дүшүнмә габилијјәтини ишә салыр, планлашдырмағы вә стратеҝија гурмағы өјрәдир» (Ентони).\n«Бәзи ојунлар достларла команда шәклиндә ишләмәји өјрәдир» (Томас).\n«Елә ојунлар вар ки, мәшг етмәјә вә формада галмаға көмәк едир» (Ҹејл).\nОла билсин, сән бурада дејиләнләрдән бәзиләри илә ја да һамысы илә разысан. Видеоојунларын инсанын һәм зеһни үчүн, һәм дә физики сағламлығы үчүн фајдасы ола биләр. Бәзи ојунлар вахт кечирмәк, јахуд, Аннеттин дедији кими, «реаллыгдан гачмаг» үчүн ојнанылса да, бу һеч дә һәмишә пис дејил.\n● Мүгәддәс Китабда дејилир ки, «һәр шејин өз вахты вар», бу, истираһәт вә әјләнҹәјә дә аиддир (Ваиз 3:1—4).\nЕлектрон ојунлар вахтыны чох алмыр ки?\n«Ојнамаға башладымса, әл чәкә билмирәм. Өзүмә дејирәм: “Буну да кечим даһа ојнамајаҹағам!” Лакин бир дә башымы галдырырам ки, артыг бир нечә саатдыр ки екранын габағындајам!» (Аннетт).\n«Видеоојунлар хејли вахтыны ала биләр. Саатларла ојнајандан сонра адама елә ҝәлир ки, ваҹиб бир иш ҝөрүб, беш ојун ојнајыб. Амма, әслиндә, һеч нә етмәјиб» (Серена).\nНәтиҹә. Итирдијин пулу тапмаг олур, амма вахты итирдинсә, ону гајтармаг олмур. Онда белә чыхыр ки, вахт пулдан дәјәрлидир. Буна ҝөрә имкан вермә ки, сәни сојсунлар!\n● Мүгәддәс Китабда дејилир: «Вахтынызын гәдрини билин» (Колослулара 4:5).\nЕлектрон ојунлар дүшүнҹә тәрзинә тәсир ҝөстәрир?\n«Инсанлар реал һәјатда һәбс ҹәзасы вә ја өлүм һөкмү кәсилән ҹинајәт һадисәләрини видеоојунларда һеч “оф” демәдән “төрәдирләр”» (Сет).\n«Бир чох ојунларын гајдаларына ҝөрә, һәдәфә чатмаг үчүн дүшмәнләри мәғлуб етмәк лазымдыр. Бу исә чох вахт онлары дәһшәтли шәкилдә гәтлә јетирмәк демәкдир» (Аннетт).\n«Һәрдән ојун заманы һеч өзүн дә фәргинә вармадан достларына “Өл!” вә ја “Инди сәни өлдүрәҹәјәм!” кими сөзләр дејирсән» (Натан).\nНәтиҹә. Зоракылыг, позғунлуг вә ҹадуҝәрлик кими Аллаһын нифрәт етдији әмәлләрлә долу олан ојунлар ојнама (Галатијалылара 5:19—21; Ефеслиләрә 5:10; 1 Јәһја 2:15, 16).\n● Мүгәддәс Китабда дејилир ки, Јеһова нәинки зоракылыг едәнләрә, һәтта «зоракылығы севәнләрә нифрәт едир» (Мәзмур 11:5, Јени Дүнја Тәрҹүмәси). Електрон ојун сечиминин ҝәләҹәкдә неҹә инсан олаҹағыны демәсә дә, инди неҹә инсан олдуғундан хәбәр верир.\nБунун үзәриндә фикирләш. Бир китабда дејилир: «Ҝөрүнүр, зоракы видеоојунлар ушагларын давранышына даһа чох тәсир ҝөстәрир нәинки телевизор. Чүнки телевизорда гәддар, ганичән гәһрәманлара бахырлар, ојнајаркән исә һәмин гәһрәманлар онлар өзләри олурлар. Ојун ојнајаркән биз нә исә өјрәнирик, демәли, гәддар видеоојунлар ушаглара гәддарлығы өјрәдир» («Getting to Calm»; мүгајисә ет: Јешаја 2:4).\nБир чох ҝәнҹләр електрон ојунлара таразлы јанашмағы өјрәнибләр. Ики нәфәрин нүмунәсинә нәзәр салаг.\n«Вахт вар иди, дүз ҝеҹәјарысына гәдәр отуруб ојнајырдым. Фикирләширдим: “Беш саат јатсам да, бәсимдир, гој бир аз да ојнајым!” Лакин инди електрон ојунлара ади һобби кими бахырам. Анҹаг һәр шејин һәддини билмәк лазымдыр» (Ҹозеф).\n«Ојнамағы азалдандан бәри бүтүн ишләрими чатдырырам! Хидмәтим јахшылашды, јығынҹагдакылара көмәк едирәм вә һәтта мусиги аләтиндә чалмағы өјрәндим. Сән демә, компүтер ојунларындан башга, һәјатда мараглы чох шеј вар!» (Дејвид).\n● Мүгәддәс Китабда дејилир ки, јеткин киши вә гадынлар һәр шејин һәддини билирләр (1 Тимотејә 3:2, 11). Әјләнмәк онлара зөвг версә дә, дајанмағын вахтыны билирләр вә буну етмәк үчүн ҝүҹлү ирадәјә маликдирләр (Ефеслиләрә 5:10).\nНәтиҹә. Һәддини биләндә електрон ојунлар адама зөвг верир. Амма имкан вермә ки, онлар сәнин вахтынын ағасы олсун вә ја һәјатда ән ваҹиб шејләрдән диггәтини јајындырсын. Ојунда һансыса һәдәфә чатмаг үчүн сәрф етдијин вахтыны вә ҝүҹүнү нијә дә реал һәјатда һәдәфә чатыб галиб олмаг үчүн сәрф етмәјәсән?\n«Әҝәр компүтер сәнин јатаг отағындадырса вә сән вахта мәһдудијјәт гоја билмирсәнсә, ону башга јерә гој! Өзүнә нә гәдәр десән дә ки, бу ахырынҹыдыр, хејри јохдур, ҝеҹәјарысына гәдәр ојнајаҹагсан» (Медисон).\n«“10—20 дәгигәдән сонра гуртараҹағам” сөзләринин хејри јохдур. Бәзән ојуну сөндүрүб башга ишлә мәшғул олмаг лазымдыр. Нәјә ҝөрә бејнини видеоојунлардан “тәмизләмәјәсән”? Бир нечә ҝүн компүтер ојунлары ојнама, башыны башга ишләрлә гат, мәсәлән, баскетбол ојна вә ја идманла мәшғул ол» (Корбин).\n«Әҝәр ҝеҹә саат бирә гәдәр вә ја ондан чох ојнајырсанса, демәли, ојун сәнә һаким кәсилиб вә нә вахт јатаҹағына о гәрар верир. Бу, сағламлығын үчүн зәрәрлидир вә сәһәриси ҝүн өзүнү әзҝин һисс етмәјинә дәјмәз» (Александрија).\nОјнадығым електрон ојунлар


Q=6	C=6	SS=3	LS=0	PS=0	DC=0	LC=0	SD=0	BS=0	G0=27	G1=18	G2=7	DLID=az_RU	BODY=Әбәди һәјат бәхш едән фидјә әнамы. Бәнзәрсиз һәдијјә\nҸОРДАНА верилән гајыг формалы карандашјонанда гејри-ади бир шеј јохдур. Амма бу, онун ән әзиз әшјасыдыр. Ҹордан хатырлајыр: «Аилә достумуз Рассел бу һәдијјәни мәнә верәндә балаҹа идим». Амма Рассел өләндә Ҹордан билмишди ки, аиләсинин ән чәтин анларында Рассел онлара дајаг олуб, онлар үчүн чох шеј едиб. Ҹордан дејир: «Рассел һаггында бүтүн бунлары биләндән сонра онун вердији һәдијјә мәним үчүн даһа әзиз олду».\nБу әһвалатдан ҝөрдүјүмүз кими, һансыса һәдијјә киминсә үчүн һеч бир мәна дашымадығы һалда, башгасы үчүн чох әзиз ола биләр. Мүгәддәс Китабда бәнзәри олмајан бир һәдијјә һагда данышылыр. Орада јазылыб: «Аллаһ дүнјаны о гәдәр севир ки,.. [Иса Мәсиһи] онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһја 3:16).\nӘбәди һәјат! Инсана әбәди јашамаг имканы верән һәдијјәдән даһа дәјәрли нә ола биләр? Бәзи инсанлар бу һәдијјәнин дәјәрини дәрк етмәдији һалда, Аллаһы ахтаран инсанлар онун нә гәдәр гијмәтли олдуғуну јахшы билирләр (Зәбур 49:8; 1 Бутрус 1:18, 19). Бәс нәјә ҝөрә Аллаһ Иса Мәсиһи инсанларын уғрунда гурбан верди?\nМүгәддәс Китаб бу суала белә ҹаваб верир: «Ҝүнаһ бир адам васитәсилә, өлүм дә ҝүнаһ васитәсилә дүнјаја ҝирди. Беләҹә, өлүм бүтүн адамлара кечди» (Ромалылара 5:12). Илк инсан олан Адәм билә-билә ҝүнаһ ишләди, ҝүнаһынын ҹәзасы исә өлүм олду. Адәмин васитәси илә өлүм онун бүтүн нәслинә, јәни бүтүн бәшәријјәтә кечди.\n«Ҝүнаһын өдәдији һагг өлүмдүр, Аллаһын вердији әнам исә Ағамыз Мәсиһ Иса сајәсиндә әбәди һәјатдыр» (Ромалылара 6:23). Бәшәријјәти өлүмдән хилас етмәк үчүн Аллаһ Иса Мәсиһи јер үзүнә ҝөндәрди ки, о һамынын уғрунда өз камил бәдәнини гурбан версин. Онун бу гурбанлығы «фидјә» адланыр. Бу фидјәјә иман едән һәр кәс әбәди һәјат алаҹаг (Ромалылара 3:24).\nБу барәдә Мүгәддәс Китабда дејилир: «Бу фүсункар әнам үчүн Аллаһа шүкүрләр олсун!» (2 Коринфлиләрә 9:15). Бәли, фидјә олдугҹа фүсункардыр, ону сөзлә ифадә етмәк белә мүмкүн дејил. Бәс нә үчүн фидјә Аллаһын бизә вердији әнамлар арасында хүсусилә өнәмлидир? Ону фәргли едән нәдир? * Аллаһын бу әнамына ҝөрә неҹә шүкүр едә биләрик? Мүгәддәс Китабын бу суаллара вердији ҹавабы нөвбәти ики мәгаләдән охуја биләрсиниз.\n^ абз. 8 Иса Мәсиһ өз ҹаныны уғрумузда фәда етди (1 Јәһја 3:16). Амма фидјәни Аллаһ тәгдим едиб. Буна ҝөрә дә нөвбәти мәгаләләрдә әсас диггәт Аллаһа јөнәлдилиб.


Q=6	C=4	SS=2	LS=1	PS=1	DC=2	LC=0	SD=0	BS=3	G0=117	G1=90	G2=42	DLID=az_RU	BODY=Ахырзаманда өзүнүзү пис достлугдан ҝөзләјин | Тәлим\nLIFE STORY «Адалар шадлансын»\nЈеһованын сарсылмаз мәһәббәти барәдә дүшүнҹәләрә далын\nЈени дүнјаја һазырлашаг\nАхырзаманда өзүнүзү пис достлугдан ҝөзләјин\nМөмин гадын Јуһәннә\nFROM OUR ARCHIVES «Јеһова сизи Франсаја һәгигәти өјрәнмәјә ҝәтириб»\nҜөзәтчи гүлләси (тәлим нәшри) | август 2015\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Литва Маврики креолу Македонија Мексика жест дили Непал Нидерланд Норвеч Перу жест дили Сејшел креолу Тувалу Увеа Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио ламба латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Пис достлар јахшы әхлагы позур» (1 КОР. 15:33).\nНӘҒМӘ: 73, 119\nПис мүһит исраиллиләри нәјә сүрүкләмишди?\nНәјә ҝөрә Јеһованын хидмәтчиләри јалныз Ағанын јолунда оланла аилә гурмалыдырлар?\nБиз кимләрлә отуруб-дурмалыјыг?\n1. Биз һансы дөврдә јашајырыг?\nЈАШАДЫҒЫМЫЗ зәманә чох пис зәманәдир. Мүгәддәс Китаб 1914-ҹү илдән башлајан бу дөврү «ахырзаман» адландырыр. 1914-ҹү илә кими дүнја белә чәтинликләрлә үзләшмәмишди. Буна ҝөрә дә Мүгәддәс Китабда ахырзаманын «сон дәрәҹә чәтин бир вахт» олдуғу дејилир (2 Тим. 3:1—5). Үстәлик, дүнјанын вәзијјәти ҝетдикҹә лап писләшәҹәк, чүнки Мүгәддәс Китабда пејғәмбәрлик олунмушду ки, «пис адамлар вә фырылдагчылар... ҝет-ҝедә даһа бетәр ишләр ҝөрәҹәкләр» (2 Тим. 3:13).\n2. Бу ҝүн инсанлар неҹә әјләнирләр? (Мәгаләнин әввәлиндәки шәклә бахын.)\n2 Бир чох инсанларын әјләнҹә мәгсәдилә бахдыглары шејләр, етдикләри һәрәкәтләр Аллаһа гәтијјән мәгбул дејил. Белә ки, бу әјләнҹәләр өзүндә зоракылығы, әхлагсызлығы, ҹиндарлығы вә Аллаһын бәјәнмәдији диҝәр ишләри әкс етдирир. Мисал үчүн, Интернетдә, телевизија програмларында, филмләрдә, романларда, журналларда чох вахт зоракылыг вә әхлагсызлыг јахшы бир шеј кими гәләмә верилир. Бир вахтлар пис сајылан һәрәкәтләр бәзи өлкәләрдә һәтта гануниләшдирилиб. Анҹаг бу, о демәк дејил ки, Аллаһ да һәмин һәрәкәтләри бәјәнир. (Ромалылара 1:28—32 ајәләрини охујун.)\n3. Аллаһын јолу илә ҝедән инсанлара бу дүнјада неҹә бахырлар?\n3 Биринҹи әсрдә Исанын давамчылары натәмиз әјләнҹәләрдән узаг дурурдулар. Һәм буна ҝөрә, һәм дә Аллаһа мәгбул һәјат сүрдүкләринә ҝөрә онлары шәрләјир, тәгиб едирдиләр. Һәвари Бутрус јазмышды: «Онлар мәәттәл галырлар, ахы сиз [мәсиһиләр] артыг онларла бирликдә һәмин позғунлуг ҝирдабына гачмырсыныз. Буна ҝөрә дә барәниздә пис данышырлар» (1 Бут. 4:4). Бу ҝүн дә Аллаһын јолу илә ҝедән инсанлара «алагарға» кими бахырлар. Бундан башга, «Мәсиһ Исанын шаҝирди кими мөмин һәјат сүрмәк истәјәнләрин һамысы» тәгиб олунур (2 Тим. 3:12).\n«ПИС ДОСТЛАР ЈАХШЫ ӘХЛАГЫ ПОЗУР»\n4. Биз бу дүнјаја гаршы һансы мөвгеји тутмалыјыг?\n4 Әҝәр биз Аллаһы разы салмаг истәјириксә, дүнјаны вә онун ишләрини севмәмәлијик. (1 Јәһја 2:15, 16 ајәләрини охујун.) Дин, сијасәт, коммерсија, еләҹә дә информасија каналлары «бу дөврүн аллаһы» Шејтанын әлиндәдир (2 Кор. 4:4; 1 Јәһ. 5:19). Биз бу дүнјанын тәсири алтына дүшмәк истәмирик, она ҝөрә дә киминлә отуруб-дурдуғумуза фикир вермәлијик. Аллаһын Кәламында данылмаз бир һәгигәт јазылыб: «Алданмајын! Пис достлар јахшы әхлагы позур» (1 Кор. 15:33).\n5, 6. Кимләрлә отуруб-дурмамалыјыг вә нәјә ҝөрә?\n5 Әхлагымыз позулмасын дејә, биз әјри јолун јолчулары илә отуруб-дурмамалыјыг. Бу, јалныз иманымыза шәрик олмајан инсанлара јох, һәмчинин дилдә Јеһоваја ибадәт едән, әмәлдә исә Онун ганунларыны позан мәсиһиләрә дә аиддир. Әҝәр белә мәсиһиләр ҝүнаһ едәр, амма төвбә етмәзсә, биз онларла үнсијјәт етмирик (Ром. 16:17, 18).\n6 Аллаһын ганунларына итаәт етмәјән инсанларла отуруб-дурсаг, онлары разы салмаг үчүн әввәл-ахыр биз дә онлар кими давранаҹағыг. Мәсәлән, әхлагсыз инсанла достлуг етсәк, биз дә әхлагсызлыға јол верә биләрик. Бәзи мәсиһиләрлә бу баш вериб. Онлардан бәзиләри төвбә етмәдикләри үчүн јығынҹагдан кәнар едилибләр (1 Кор. 5:11—13). Нә гәдәр ки, төвбә етмәјибләр, һәвари Бутрусун сөзләрини онлара шамил етмәк олар. (2 Бутрус 2:20—22 ајәләрини охујун.)\n7. Бизим јахын достларымыз кимләр олмалыдыр?\n7 Дүздүр, биз Аллаһын ганунларыны позан инсанларла јахшы мүнасибәт сахлајырыг, амма онларла достлуг етмирик. Буна ҝөрә дә субај мәсиһинин Аллаһа һәср олунмајан, Она садиг галмајан вә Онун әхлаг нормаларына дәјәр вермәјән шәхслә ҝөрүшмәси дүзҝүн олмазды. Јеһованын ганунлары илә јашамајан инсанларын јанында һөрмәтли олмагданса, мәсиһи нөгсансызлығыны горумаг даһа ваҹибдир. Бизим јахын достларымыз Аллаһын ирадәсини јеринә јетирән инсанлар олмалыдыр. Иса Мәсиһ демишди: «Аллаһын ирадәсини јеринә јетирән мәним гардашым, баҹым вә анамдыр» (Марк 3:35).\n8. Пис мүһит исраиллиләри нәјә сүрүкләмишди?\n8 Пис достлуғун ахыры һәмишә пис гуртарыр. Исраиллиләр буну өз аҹы тәҹрүбәләриндән ҝөрмүшдүләр. Јеһова онлары Мисир әсарәтиндән азад едиб Вәд олунмуш дијара ҝәтирәндә оранын сакинләри илә бағлы онлара демишди: «Бу халгларын аллаһларына сәҹдә гылмајын, ујуб онлара ибадәт етмәјин. Һәмин халгларын әмәлләрини тәкрарламајын. Әксинә, бүт-аллаһларыны сындырыб дағыдын, дик дашларыны парча-парча един. Сиз Аллаһыныз Јеһоваја ибадәт етмәлисиниз» (Чых. 23:24, 25). Амма исраиллиләрин әксәријјәти Јеһованын әмрләринә әмәл етмәдиләр (Зәб. 106:35—39). Онлар Аллаһа хәјанәт етдиләр. Одур ки, Иса Мәсиһ јер үзүндә јашајанда онлара демишди: «Буна ҝөрә дә Аллаһ бу мәбәди тәрк едәҹәк» (Мәт. 23:38). Јеһова исраиллиләри рәдд етди, јени јаранмыш мәсиһи јығынҹағыны Өзүнә халг сечди (Һәв. 2:1—4).\nӘГЛИНИЗИ НӘ ИЛӘ ГИДАЛАНДЫРЫРСЫНЫЗ?\n9. Нәјә ҝөрә бу дүнјанын медиа вә әјләнҹә сәнајеси тәһлүкәлидир?\n9 Бу дүнјанын медиа вә әјләнҹә сәнајесинин истеһсал етдији шејләрин чоху мәсиһиләрин руһанилији үчүн тәһлүкәдир. Бу кими материаллар инсанда Јеһоваја вә Онун вәдләринә иман һасил етмир. Әксинә, Шејтанын шәр дүнјасындакы аб-һаваны, бу дүнјаја мәхсус мәгсәдләри әкс етдирир. Буна ҝөрә дә биз сон дәрәҹә еһтијатлы олмалыјыг, охумаға, бахмаға, гулаг асмаға елә шејләр сечмәлијик ки, биздә дүнјаја хас истәкләр ојанмасын (Тит. 2:12).\n10. Зәрәрли медиа вә әјләнҹә сәнајеси илә нә баш верәҹәк?\n10 Тезликлә зәрәрли медиа вә әјләнҹә сәнајеси мөвҹуд олмајаҹаг, Шејтанын дүнјасы илә бирликдә мәһв олаҹаг. Аллаһын Кәламында дејилир: «Дүнја өз истәкләри илә бәрабәр кечиб ҝедир, Аллаһын истәјини јеринә јетирән исә әбәди јашајыр» (1 Јәһ. 2:17). Мәзмурчу да демишди: «Писләрин көкү кәсиләҹәк, Јеһоваја ҝүвәнәнләр исә јер үзүнә саһиб олаҹаг. Һәлимләр јер үзүнә саһиб олаҹаг, әмин-аманлығын боллуғундан һәзз алаҹаглар». Бәс бу нә гәдәр сүрәҹәк? Елә мәзмурчунун өз дили илә десәк, «салеһләр јерә саһиб олаҹаг, орада әбәди јашајаҹаглар» (Зәб. 37:9, 11, 29).\n11. Аллаһ Өз халгыны руһани гида илә неҹә тәмин едир?\n11 Бу дүнјада медианын истеһсал етдији шејләрдән фәргли олараг, Јеһованын тәшкилатынын дәрҹ етдији нәшрләр бизә әбәди јашамағымыз үчүн дүзҝүн һәјат сүрмәји өјрәдир. Јеһова Аллаһа дуа едәркән Иса Мәсиһ демишди: «Әбәди һәјат одур ки, Сәни, тәк ҝерчәк Аллаһы вә ҝөндәрдијин Иса Мәсиһи танысынлар» (Јәһ. 17:3). Сәмави Атамыз Өз тәшкилаты васитәсилә бизә бол руһани гида верир. Биз неҹә дә хошбәхтик ки, журналлар, брошүрләр, китаблар, видеолар, веб-сәһифәләр тимсалында олан бу руһани гида бизә Аллаһа ибадәт етмәјә көмәк едир. Һәмчинин Аллаһын тәшкилаты бүтүн дүнјада 110 000-дән чох јығынҹаг тәшкил едиб вә мүнтәзәм олараг бу јығынҹагларын ҝөрүшләри кечирилир. Һәмин ҝөрүшләрдә вә бөјүк топлантыларда биз Мүгәддәс Китаба әсасланан вә Аллаһа, Онун вәдләринә иманымызы мөһкәмләндирән мөвзулары арашдырырыг (Ибр. 10:24, 25).\n«АҒАНЫН ЈОЛУНДА» ОЛАНЛА АИЛӘ ГУРУН\n12. «Ағанын јолунда» олан адам дејилдикдә ким нәзәрдә тутулур?\n12 Аилә гурмаг истәјән субај мәсиһиләр киминлә отуруб-дурдугларына хүсусилә диггәт јетирмәлидирләр. Аллаһын Кәламында дејилир: «Имансызларла ејни бојундуруға ҝирмәјин. Ахы салеһликлә ганунсузлуг арасында нә әлагә ола биләр? Јахуд нурла зүлмәт арасында нә ортаглыг ола биләр?» (2 Кор. 6:14). Аилә гурмаг истәјән мәсиһиләрә Мүгәддәс Китабда мәсләһәт ҝөрүлүр ки, онлар јалныз «Ағанын јолунда» олан, јәни өзүнү Јеһоваја һәср едиб вәфтиз олунан вә Мүгәддәс Китаб тәләбләринә ујғун јашајан инсанла аилә гурсунлар (1 Кор. 7:39). Һәмиманлысы илә аилә гуран мәсиһи Јеһоваја һәср олунмуш вә иман јолунда она дајаг олаҹаг һәмдәм газаныр.\n13. Јеһова никаһла бағлы исраиллиләрә нә әмр етмишди?\n13 Јеһова хидмәтчиләри үчүн нәјин јахшы олдуғуну билир. «Ағанын јолунда» олан адамла аилә гурмаг әмри јени бир шеј дејил. Ҝөрүн О, Муса пејғәмбәр васитәсилә бирмәналы шәкилдә исраиллиләрә нә демишди. Јеһоваја ибадәт етмәјән әтраф халгларла бағлы О, исраиллиләрә әмр етмишди: «О халгларла гоһум олмајын, нә онлара гыз верин, нә онлардан гыз алын. Чүнки онлар өвладларынызы Мәним јолумдан дөндәриб башга аллаһлара гуллуг етмәјә сөвг едәҹәкләр. Онда Јеһованын сизә гәзәби күкрәјәҹәк вә О, сизи тез бир заманда мәһв едәҹәк» (Ган. 7:3, 4).\n14, 15. Сүлејманын Јеһованын әмрини гулагардына вурмасынын нәтиҹәси нә олду?\n14 Давуд падшаһын оғлу Сүлејман һакимијјәтинин илкин чағларында Аллаһдан һикмәт диләмишди. Аллаһ да ону бөјүк һикмәт саһиби етмишди. Беләҹә, Сүлејман падшаһ чичәкләнән өлкәнин һикмәтли падшаһы кими һәр јанда танынырды. Сүлејман падшаһы ҝөрмәјә ҝәлән Сәба мәликәси демишди: «Ҝәлиб өз ҝөзләримлә ҝөрмәјинҹә инанмағым ҝәлмирди. Сән демә, мәнә ҝөрдүкләримин һеч јарысыны да данышмајыблар. Сән ешитдијимдән гат-гат һикмәтли, зәнҝин имишсән!» (1 Пад. 10:7). Амма тәәссүфләр олсун ки, Сүлејман чох пис нүмунә гојду. Онун нүмунәсиндән ҝөрмәк олар ки, иманда олмајан кәслә аилә гурмамаг әмрини гулагардына вурмағын ахыры неҹә гуртарыр (Ваиз 4:13).\n15 Аллаһын она етдији јахшылыглара бахмајараг, Сүлејман әтраф халглардан олан, Јеһоваја ибадәт етмәјән гадынларла аилә гурмамаг әмринә итаәт етмәди. О, јаделли гадынлара көнүл верди. Ахырда онун 700 арвады, 300 ҹаријәси вар иди. Бунун нәтиҹәси чох пис олду. Гоҹа вахтында бүтпәрәст арвадлары «Сүлејманын үрәјини башга аллаһлара тәрәф дөндәрдиләр... О, Јеһованын бәјәнмәдији пис ишләр ҝөрдү» (1 Пад. 11:1—6). Пис мүһит Сүлејманын һикмәтини пуч етди вә ону һәгиги ибадәтдән дөндәрди. Јеһоваја ибадәт етмәјән кәслә аилә гурмаг истәјән мәсиһиләр ондан өзләринә ибрәт ҝөтүрмәлидирләр!\n16. Һәјат јолдашы иманына шәрик олмајан кәсләрә Мүгәддәс Китаб нә мәсләһәт ҝөрүр?\n16 Амма елә диндашларымыз да вар ки, һәгигәтә ҝәләндә артыг аиләли олублар вә һәјат јолдашлары онларын иманына шәрик дејил. Бәс белә олан һалда нә етмәли? Мүгәддәс Китабда дејилир: «Сиз дә, еј гадынлар, әрләринизә табе олун ки, Аллаһын сөзүнә итаәт етмәјән әрләриниз... давранышынызла сөзсүз фәтһ едилсинләр» (1 Бут. 3:1, 2). Бу сөзләр мәсиһи гадынлара үнванланса да, онлары мәсиһи кишиләрә дә аид етмәк олар. Мүгәддәс Китаб ајдын шәкилдә дејир: јахшы һәјат јолдашы олун вә Мүгәддәс Китабда никаһла бағлы дејиләнләрә ујғун јашајын. Бәлкә дә һәјат јолдашыныз сиздәки дәјишиклији ҝөрүб һәгигәти гәбул едәҹәк. Белә һаллар аз олмајыб.\nЈЕҺОВАНЫ СЕВӘНЛӘРЛӘ ДОСТ ОЛУН\n17, 18. Нуһ вә биринҹи әсрдәки мәсиһиләр нәјин сајәсиндә фәлакәтдән гуртулмушдулар?\n17 Пис достлуг јахшы әхлагы поздуғу һалда, јахшы достлар инсана јахшы кејфијјәтләр ашылајыр. Ҝөтүрәк Нуһ пејғәмбәри. О, шәр дүнјада јашаса да, әтрафындакы инсанларла достлуг етмирди. Һәмин вахт јер үзүндә инсанлар тамам позулмушду, үрәкләриндәки фикирләр вә нијјәтләр анҹаг пислијә мејилли иди (Јар. 6:5). Елә буна ҝөрә дә Аллаһ дашгын ҝөндәриб һәмин пис дүнјаны мәһв етмәк гәрарына ҝәлмишди. Лакин «Нуһ салеһ инсан иди. Зәманәсинин адамларындан фәргли олараг, о, ејибсиз адам иди. Нуһ Аллаһын јолу илә ҝедирди» (Јар. 6:7—9).\n18 Сөзсүз ки, Нуһ аллаһсыз инсанларла отуруб-дурмурду. О, аиләсинин үзвләри илә бирликдә Аллаһын бујурдуғу кими, ҝәми тикирди. О, һәм дә «салеһлик ҹарчысы» иди (2 Бут. 2:5). Нуһ, үстәлик, аиләси илә дә вахт кечирирди. Беләликлә, онун башы бүтүнлүклә Аллаһа мәгбул олан ишләрә гарышмышды. Бунун сајәсиндә, Нуһ аилә үзвләри илә бирликдә Дашгындан хилас олду. Биз онлара миннәтдар олмалыјыг, чүнки һамымыз Јеһоваја сәдагәтлә хидмәт едән Нуһун, арвадынын, оғулларынын вә ҝәлинләринин нәслијик. Биринҹи әсрдә јашајан садиг вә итаәткар мәсиһиләр дә аллаһсыз инсанлардан узаг дурурдулар. Беләликлә, ерамызын 70-ҹи илиндә Јерусәлим дармадағын едиләндә онлар сағ галмышдылар (Лука 21:20—22).\nДиндашларымызла үнсијјәт едәндә биз јени дүнјадакы һәјаты дадырыг (19-ҹу абзаса бахын)\n19. Аллаһын рәғбәтини газанмаг үчүн биз нә етмәлијик?\n19 Јеһованын хидмәтчиләри олан бизләр Нуһдан, онун аиләсиндән вә биринҹи әсрдәки итаәткар мәсиһиләрдән нүмунә ҝөтүрәрәк бу шәр дүнјаја гарышмамалыјыг. Бизим милјонларла садиг баҹы-гардашларымыз вар. Биз онлардан өзүмүзә дост сечмәлијик. Аллаһын вердији һикмәтлә јашајан достлар бу чәтин зәманәдә бизә иман јолунда дәјанәтли олмаға көмәк едәҹәк (1 Кор. 16:13; Мәс. 13:20). Бизи ҝөзләјән ҝөзәл ҝәләҹәк барәдә бир дүшүнүн. Инди өзүмүзү пис достлугдан ҝөзләсәк, бу шәр дүнјанын сүрәтлә јахынлашан сонундан сағ чыхыб Јеһованын вәд етдији јени дүнјада јашајаҹағыг.\nҜӨЗӘТЧИ ГҮЛЛӘСИ (ТӘЛИМ НӘШРИ) август 2015


Q=40	C=0	SS=0	LS=40	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=Ајәтуллаһ Фазил Ләнкәранинин вәфат ҝүнү мүнасибәти илә - ВИДЕО\niyun 17, 2021 - 7:07 PM Хәбәрин коду : 1151456 Мәнбә : АБНА Хәбәр Аҝентлији – ИГНА-јаистинадла Link:\nАтасы Гум елми һөвзәсинин бөјүк алим вә устадларындан олмуш мәрһум Ајәтуллаһ Фазил Ләнкәрани 1920-ҹи илдә Азәрбајҹан Совет һакимијјәти тәрәфиндән зәбт едилдикдән сонра мәркәзи Ләнкәран олан Талыш Маһалынын (индики Масаллы рајонунун әразисиндә јерләшән) Әркиван кәндиндән Ирана һиҹрәт едир. Анасы исә мәрһумсејјид Мубәргә нәслиндән олан танынмыш вә һөрмәтли сејјидә бир гадын олмушдур.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, әслән Азәрбајҹанын Талыш Бөлҝәсинин Масаллы рајон Әркиван гәсәбәсиндән олан Һәзрәт Ајәтуллаһ әл-Үзма Һаҹи Шејх Муһәммәд Фазил Ләнкәрани 1931-ҹи (һиҹри-шәмси 1310) илдә Иранын мүгәддәс Гум шәһәриндә мүҹтәһид бир аиләдә дүнјаја ҝөз ачмышдыр.\nҮмүдүнја Мүсәлманларынын Тәглид Мәрҹәси олан Ајәтуллаһ Фазил Ләнкәрани 16 ијул, 2007-ҹи илдә фани дүнја илә видалашараг Пәрвәрдиҝарынын нидасына Ләббејк демишдир.\nАјәтуллаһын вәфатынын илдөнүмү мүнасибәти илә Сһафагна информасија порталынын һазырладығы видеоматериалы охуҹуларымыза тәгдим едирик:


Q=33	C=13	SS=6	LS=13	PS=13	DC=0	LC=0	SD=0	BS=1	G0=13	G1=11	G2=5	DLID=az_RU	BODY=Микә 5 | Онлајн Мүгәддәс Китаб | Јени дүнја тәрҹүмәси\nӘзәмәти уҹгарлара чатан рәһбәр (1—6)\nБејтләһмдән рәһбәр (2)\nСағ галанлар шеһә, ширә бәнзәјәҹәк (7—9)\nТорпаг тәмизләнәҹәк (10—15)\n5 Еј ишғал олунмуш шәһәр*,Сән өзүнү кәсиб-јаралајырсан.Биз мүһасирәдәјик.+ Исраил һакиминин үзүнә дәјәнәклә вурурлар.+ 2 Сән, еј Бејтләһм Әфрат,+Јәһуда шәһәрләринин ән кичији,Исраилдә ирадәми иҹра едәҹәк рәһбәр сәндән чыхаҹаг.+Онун көкү чох гәдимләрә, әзәл ҝүнләрә ҝедиб чыхыр. 3 Буна ҝөрә һамилә гадын доғана гәдәрО, онлары тәслим едәҹәк. Сонра рәһбәрин сағ галмыш гардашлары Исраил халгынын јанына гајыдаҹаг. 4 О галхаҹаг вә Аллаһы Јеһованын гүдрәти илә,Јеһованын уҹа ады илә чобанлыг едәҹәк.+ Онлар асајишдә јашајаҹаглар,+О заман онун әзәмәти јерин уҹгарларынадәк чатаҹаг.+ 5 О, әмин-аманлыг ҝәтирәҹәк.+ Ашшурлулар јурдумуза басгын етсәләр, галаларымыза ајаг бассалар,+Онларын габағына једди чобан, лап сәккиз бәј чыхардарыг. 6 Онлар Ашшур өлкәсини,Нәмруд+ дијарынын сәрһәдләрини гылынҹла ҹәзаландыраҹаглар.+ Ашшурлулар јурдумуза басгын едәндә,+Торпагларымызы тапдалајанда о, бизи гуртараҹаг. 7 Јагубдан сағ галанлар чохлу халглар арасындаЈеһовадан ҝәлән шеһ кими,Чөл-чәмәнә јаған јағыш кими олаҹаг.Онлар үмидини инсана бағламыр,Бәшәр оғлундан асылы дејилләр. 8 Јагубдан сағ галанлар халглар арасында,Чохлу халглар ичиндәМешә һејванлары арасындакы ширә бәнзәјәҹәк.Гојун сүрүсү ичинә ҝирмиш,Сүрүнүн ичиндән кечәрәк гојунлары гапыб парчалајан ҝәнҹ аслан кими олаҹаг,Онун ки, пәнҹәсиндән гуртаран олмаз. 9 Сән јағылар үзәриндә гәләбә чалаҹагсан,Бүтүн дүшмәнләрин мәһв олаҹаг». 10 Јеһова бәјан едир:«О ҝүн атларыны мәһв едәҹәјәм, арабаларыны сындыраҹағам. 11 Өлкәндәки шәһәрләри дармадағын едәҹәјәм,Бүтүн истеһкамларыны јерлә јексан едәҹәјәм. 12 Ҹадуҝәрлијинә сон гојаҹағам,Артыг сәндә сеһрбаз олмајаҹаг.+ 13 Ојма бүтләрини, дик дашларыны* сындыраҹағам,Даһа әлинлә дүзәлтдијинә сәҹдә гылмајаҹагсан.+ 14 Сәндәки Ашера бүтләрини* јериндән гопарыб атаҹағам,+Шәһәрләрини мәһв едәҹәјәм. 15 Итаәтсиз халглардан гәзәблә,Һиддәтлә гисас алаҹағам».\n^ Һәрфән: гыз.


Q=0	C=0	SS=0	LS=0	PS=0	DC=0	LC=0	SD=0	BS=1	G0=11	G1=11	G2=5	DLID=az_RU	BODY=Nur-az.com - ӘХЛАГ\n14 Ауғустос 2017\nНәфсини тәрбијә едән инсан мәләкдән үстүн...\nИслам тәлими үч һиссәдән ибарәтдир вә онун икинҹи һиссәси әхлагдыр. Әхлаг нәфсин тәрбијәси илә мәшғул олан олдугҹа әһәмијјәтли бир елмдир. Дини мәнбәләрә истинадән мәләкләр јалныз әглә, һејванлар исә јалныз нәфсә малик олдуғу һалда, инсан һәм әглә, һәм дә нәфсә саһибдир. Нәфсини тәрбијә едән инсан мәләкдән үстүн, нәфсини өзбашына бурахан инсан исә һејвандан алчагдыр. Динин әсасларына инаныб һөкмләринә әмәл едән инсан нәфсини тәрбијә едиб өзүнү ҝөзәл әхлага чатдырмазса, хошаҝәлмәз агибәтлә үзләшәр. Гурани-Кәримин үч ајәсиндә «тәрбијә» сөзү «тәлим» сөзүндән әввәл ишләдилиб. («Бәгәрә» сурәси, ајә 151; «Али-Имран» сурәси, ајә 164, «Ҹумуә» сурәси, ајә 2.)\nИслам Пејғәмбәри (с) бујурур: «Сизә әхлаги дәјәрләри төвсијә едирәм». Имам Садиг (ә) бујурур: «Аллаһ-тәала Пејғәмбәрләри инсанларын әхлагынын тәрбијәси үчүн ҝөндәрмишдир». Һәзрәт Әли (ә) бујурур: «Әхлаги дәјәрләр сәадәт јолудур».\nİмам Сәҹҹад (ә) белә дуа едир: «Пәрвәрдиҝара, даим пислијә чағыран нәфсдән сәнә шикајәт едирәм».\nБәли, инсанын ики «мән»и вар: һејвани вә инсани. «Һејвани мән»ә итаәт едән инсанын истәји јемәк-ичмәк, шәһвәт, ҝејим, ев-ешик, ҹаһ-ҹәлалдыр. «Инсани мән» исә әгли дүшүнҹәјә, ҝөрдүкләриндән нәтиҹә чыхарыб илаһи ҝөстәришләрә итаәт етмәјә, әхлагыны зинәтләндирмәјә чағырыр. «Нәҹм» сурәсинин 39-ҹу ајәсиндә бујурулур: «Инсан үчүн чалышганлығындан башга бир шеј јохдур».


Q=16	C=2	SS=2	LS=11	PS=2	DC=0	LC=0	SD=0	BS=4	G0=22	G1=14	G2=6	DLID=az_RU	BODY=Бүтүн аиләнизлә Јеһоваја ибадәт един | Хошбәхт аиләм\nБӨЛМӘ 1 Аиләнизин хошбәхтлији үчүн Аллаһын Кәламына мүраҹиәт един\nБӨЛМӘ 2 Бир-биринизә садиг галын\nБӨЛМӘ 3 Проблемләри неҹә һәлл етмәли?\nБӨЛМӘ 4 Пул мәсәләсини неҹә һәлл етмәли?\nБӨЛМӘ 5 Гоһумларла неҹә јола ҝетмәли?\nБӨЛМӘ 6 Ушагларын дүнјаја ҝәлиши илә аилә һәјатынын дәјишмәси\nБӨЛМӘ 7 Ушаға неҹә тәлим-тәрбијә вермәли?\nБӨЛМӘ 8 Фаҹиә баш верәндә\nБӨЛМӘ 9 Бүтүн аиләнизлә Јеһоваја ибадәт един\nДИЛИ: Aзәрбајҹан (кирил әлифбасы) Јава дили Јапонија жест дили Јени Зеландија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Бали Белиз креолу Боливија жест дили Валенсија Венесуела жест дили Вјетнам Галисија дили Гана жест дили Гватемала жест дили Гвинеа-Биссау креолу Гренландија Данимарка Дусун Еквадор жест дили Зимбабве жест дили Индонезија Индонезија жест дили Исвеч Исвеч жест дили Италија жест дили Камбоҹа Кирибати Кисии Колумбија жест дили Конго Кореја жест дили Куба жест дили Литва Маврики креолу Мадагаскар жест дили Македонија Малави жест дили Малта Маҹарыстан жест дили Мексика жест дили Мјанма Непал Ниас Нидерланд Ниуе Норвеч Панама жест дили Парагвај жест дили Пенсилванија-алман Полша жест дили Португалија жест дили Раратонга Рејунјон креолу Самоа Санҝир Сејшел креолу Словакија жест дили Соломон Адалары пиҹини Сомали Таити Тонга Тува Тувалу Увеа Уелс Украјна Фарер Финландија жест дили Фиҹи Франса жест дили Хмонг (ағ) Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили абуи адангме албан алман алур амһара аракуан ассам аукан африкаанс ачоли ашағы алман ајмара аҹие аһанта бамана баса (Камерун) баса (Либерија) баск батак (каро) батак (сималунгун) батак (тоба) бауле башгырд бенгал биак бикол бислама болгар булу варај везо венда волајта га газах ган гарачы (Македонија) гарачы дили (Болгарыстан) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуарани (боливија) гуахиро гуна гуҹарат гырғыз дамара дајак (нгаҹу) дигорон дреһу дуала дхолуо еве едо ембера (катио) ермәни есан естон ефик занде зулу ибан ибанаг ибинда ибо иврит илок инҝилис ирланд исланд исоко испан италјан кабил какчикел кана каннада каонде карен (сго) каталан кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) кореја коса кпелле крио куангали куанјама кјангонде күрд курманҹи (Гафгаз) күрд курманҹи (кирил) күрд сорани ламба латыш ленҹе лингала лози ломве луганда лугбара лунда мазахуа макуа малагаси малај малајалам мам мамбве-лунгу мандјак манинка (шәрги) маратһ масатек (Хуаутла) мајја маҹар мбукушу мегрел менде меру мизо михе миштек (Уахуапан) миштек (Ҝерреро) монгол море моту навахо нага-куки-чин (тиддим) намбја науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндау ндебеле ндебеле (Зимбабве) ндонга ненгоне нзема нјунгве олу конзо оромо осетин отоми (Мескитал вадиси) паес пангасинан папјаменто (Аруба) папјаменто (Күрасао) пиҹин (Камерун) полјак португал пулар пәнҹаб пәнҹаб (шаһмуһи) румын рунјанкоре рус рус жест дили руторо санго сапотек (Истм) сапотек (Лачигуири) сарамаккан сарнами свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда сусу тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек ток-писин тораҹа тотонак тохолабал тсва тсонга тумбука түрк түркмән түркмән (кирил) удмурт уичи урду урһобо ујғур (кирил) фарс фин фон франсыз фрафра харачии (харакуу) хорват хуастек (Сан-Луис-Потоси) чавакано чангана (Зимбабве) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо чуваш шона шуара јао јапон јоруба јунан ҝерзе ҝитонга ҝүрҹү ҹола Һаити креолу Һиндистан жест дили һауса һереро һилигајнон һинд һири-моту әрәб әрәб (Тунис) өзбәк\nБүтүн аиләнизлә Јеһоваја ибадәт един\n«Ҝөјү, јери... јарадана тәзим един» (Вәһј 14:7).\nБу брошүрадан өјрәндијиниз кими, Мүгәддәс Китабда сизә вә аиләнизә фајдасы дәјәҹәк чохлу принсипләр вар. Јеһова сизин хошбәхт олмағынызы истәјир. Онун Кәламында вәд олунур ки, Она ибадәти һәјатынызда биринҹи јерә гојсаныз, еһтијаҹ дујдуғунуз һәр шеј сизә вериләҹәк (Мәтта 6:33). Аллаһ чох истәјир ки, сиз Онун досту оласыныз. Һәр фүрсәтдән истифадә едәрәк Аллаһла достлуғунузу мөһкәмләндирин. Аллаһла дост олмаг инсан үчүн бөјүк шәрәфдир (Мәтта 22:37, 38).\n1 ЈЕҺОВА ИЛӘ МҮНАСИБӘТЛӘРИНИЗИ МӨҺКӘМЛӘНДИРИН\nМҮГӘДДӘС КИТАБ ДЕЈИР: «Јеһова белә дејир: “Мән сизә Ата олаҹағам, сиз исә Мәним оғулларым вә гызларым олаҹагсыныз”» (2 Коринфлиләрә 6:18). Аллаһ сизин Онунла јахын дост олмағынызы истәјир. Буну етмәјин ваҹиб үсулларындан бири дуадыр. Јеһова сизи сәсләјир: «Һәмишә дуа един» (1 Салоникилиләрә 5:17). О, сизин нараһатчылыгларыныза вә мәһрәм фикирләринизә гулаг асмаға һәмишә һазырдыр (Филиппилиләрә 4:6). Аилә үзвләринизлә бирҝә дуа едәндә онлар Аллаһын сизин үчүн нә дәрәҹәдә реал олдуғуну ҝөрәҹәкләр.\nАллаһла сөһбәт етмәклә јанашы, Она гулаг асмаг да лазымдыр. Аллаһа Мүгәддәс Китабы вә она әсасланан нәшрләри арашдырмагла гулаг асмаг мүмкүндүр (Зәбур 1:1, 2). Өјрәндикләриниз үзәриндә дәриндән дүшүнүн (Зәбур 77:11, 12). Аллаһа гулаг асмаг үчүн һәмчинин мүнтәзәм олараг мәсиһчи ҝөрүшләриндә иштирак етмәк олдугҹа ваҹибдир (Зәбур 122:1—4).\nЈеһова Аллаһла мүнасибәтләри мөһкәмләндирмәјин диҝәр јолу исә Онун һаггында башгаларына данышмагдыр. Аллаһ һаггында инсанлара нә гәдәр чох данышсаныз, бир о гәдәр Она јахын олаҹагсыныз (Мәтта 28:19, 20).\nҺәр ҝүн Мүгәддәс Китабы охумаг вә дуа етмәк үчүн вахт ајырын\nАиләликҹә истираһәт вә әјләнҹәјә јох, руһани ишләрә үстүнлүк верин\n2 АИЛӘВИ ИБАДӘТ КЕЧИРИН\nМҮГӘДДӘС КИТАБ ДЕЈИР: «Аллаһа јахынлашын, О да сизә јахынлашаҹаг» (Јагуб 4:8). Аиләви ибадәт кечирмәк үчүн ҹәдвәл тутун вә она әсасән давранын (Јарадылыш 18:19). Анҹаг бу һәлә сон дејил. Аллаһы ҝүндәлик һәјатымызда да унутмамалыјыг. Әҝәр «евдә отуранда, јол ҝедәндә, јатанда, дуранда онлардан [Аллаһын сөзләриндән] даныш» чағырышына әмәл етсәниз, аиләнизин Аллаһла олан мүнасибәтләри мөһкәмләнәҹәк (Ганунун тәкрары 6:6, 7). Јушәдән нүмунә ҝөтүрәрәк сиз дә дејә биләрсиниз: «Мән... аиләмлә бирликдә Јеһоваја ибадәт едәҹәјәм» (Јушә 24:15).\nГабагҹадан тәлим програмы тәртиб един вә аиләнин һәр бир үзвүнүн тәләбатларыны нәзәрә алын\nЈЕҺОВАНЫН ХОШБӘХТ ХИДМӘТЧИЛӘРИ\nҺәјатда Јеһова Аллаһа хидмәт етмәкдән јахшы һеч нә ола билмәз. Јеһова сизин аиләнизлә бирҝә Она үрәкдән хидмәт етдијинизи ҝөрәндә севинир. Белә етмәклә Она олан мәһәббәтиниз артаҹаг вә Онун хүсусијјәтләрини даһа јахшы әкс етдирә биләҹәксиниз (Марк 12:30; Ефеслиләрә 5:1). Аллаһа дәрин һөрмәт бәсләјән ҹүтлүкләрин никаһ телләри даһа да мөһкәм олаҹаг (Ваиз 4:12; Әшија 48:17). Аиләниз әбәдијјән хошбәхтлијә наил ола биләр вә «Аллаһыныз Јеһова сизә хејир-бәрәкәт верәҹәк» сөзләри сизин үзәриниздә јеринә јетә биләр (Ганунун тәкрары 12:7).\nҺәјат јолдашымла бирҝә ахырынҹы дәфә нә вахт Аллаһа дуа етмишәм?\nАиләмин Јеһова Аллаһа иманынын мөһкәмләнмәси үчүн онларла бирҝә нәји арашдыра биләрәм?\nАИЛӘ БАШЧЫЛАРЫ ҮЧҮН ГЕЈД\nМүнтәзәм олараг аиләви ибадәт кечирмәјинизә һеч нәјин мане олмасына јол вермәјин\nАилә үзвләринизә һансы мөвзу арашдырылаҹағы барәдә габагҹадан хәбәр верин ки, һазырлаша билсинләр\nЧалышын ки, аиләнин бүтүн үзвләри орада олсун\nҺамынын өзүнү раһат һисс етмәси үчүн хош аб-һава јарадын\nБу тәдбир сизи Аллаһа даһа јахын едә вә аилә телләринизи мөһкәмләндирә биләр. Неҹә?


Q=25	C=0	SS=0	LS=25	PS=0	DC=0	LC=0	SD=100	BS=1	G0=1	G1=0	G2=0	DLID=az_RU	BODY=Oktyabr 14, 2018 - 9:22 PM Хәбәрин коду : 912798 Мәнбә : АБНА – Хәбәр Аҝентлији Link:\nБу митинг әсасән ҹар илин јај фәслиндә радикал груплар вә иргчи тәшкилатлар, анти-мигрантлар өлкәнин мүхтәлиф шәһәрләриндә хүсусилә дә Шәрги Алманијада ифратчы сағчы партија олан "Алманија үчүн Алтернатив" АФД-јә ја дәстәк үнванында кечирилән митингләрә ҹаваб митинги олуб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, минләрлә алманијалы пајтахт Берлинә ахышараг иргчиләрин вә радикал сағчыларын әлејһинә илин ән бөјүк митингин кечиртмәк үчүн топлашыблар.\nГејд олунан митинг мүхтәлиф партијалар, иҹмалар, Фәһләләр Иттифагы, Бәшәр Һүгугларынын Мүдафиәчиләри вә Бејнәлхалг Амнистија тәрәфиндән тәшкил олунуб. Митингдә 242 мин алмаијалы иштирак едиб.


Q=10	C=7	SS=3	LS=1	PS=0	DC=1	LC=0	SD=0	BS=2	G0=87	G1=57	G2=22	DLID=az_RU	BODY=Иманынызы горујур вә мөһкәмләндирир | Әсил иман\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Испанија жест дили Италија жест дили Колумбија жест дили Конго Кореја жест дили Куба жест дили Литва Маврики креолу Македонија Малта Мексика жест дили Мјанма Непал Ниас Нидерланд Норвеч Перу жест дили Полша жест дили Самоа Сејшел креолу Таити Украјна Фарер Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара баса (Камерун) батак (каро) батак (тоба) бауле башгырд бенгал бикол болгар варај венда волајта га газах ган гуарани гуахиро гуҹарат гырғыз дхолуо еве ермәни ермәни (гәрб) естон ефик занде зулу ибо иврит илок инҝилис исоко испан италјан кабре каннада карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кореја коса куангали куанјама лингала лози луганда лунда макуа малагаси малај малајалам маратһ мајја маҹар михе монгол море науатл (Шимали Пуебла) нгабар ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго сапотек (Истм) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре тотонак тсва тсонга тумбука түрк түркмән умбунду урду фарс фин франсыз хорват чех чибемба чилуба читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб\n«Вәдләри иман вә сәбирлә мирас аланлардан нүмунә ҝөтүрәҹәксиниз» (ИБРАНИЛӘРӘ 6:12).\n1, 2. Нәјә ҝөрә өзүмүздә иман јетишдирмәк һәјати ваҹибдир? Мисал чәкин.\nИМАН. Бу ҝөзәл сөзүн архасында чох ҝөзәл хүсусијјәт дурур. Бу сөзү ешидәндә бир шеји дә јадымыза салмалыјыг: иман һәјати ваҹиб хүсусијјәтдир! Инсанда иман јохдурса, мүтләг ону јетишдирмәлидир. Варса, мүтләг ону горумалы вә бәсләмәлидир. Нәјә ҝөрә?\n2 Тәсәввүр един ки, уҹсуз-буҹагсыз сәһрада јол ҝедирсиниз. Сусузлугдан дилиниз дамағыныза јапышыб. Бирдән һараданса су тапырсыныз. Тәбии ки, су бухарланмасын дејә, ону ҝүндән горујаҹагсыныз. Һәмчинин су габыны ағзынаҹан долдураҹагсыныз ки, мәнзил башына чатана кими бәс еләсин. Бу ҝүн биз руһани сәһрада јашајырыг. Бу сәһрада әсил иман сутәк чәтин тапылыр. Әҝәр «иман габымызы» ағзынаҹан долдурмасаг вә иманы «ҝүнәш шүаларындан» горумасаг, о, тез бир заманда «бухарланыб јоха чыхаҹаг». Иман һәјати ваҹибдир. Инсан сусуз јашаја билмәдији кими, имансыз да јашаја билмәз, руһани ҹәһәтдән өләр! (Ром. 1:17).\n3. Јеһова Аллаһ бизә иман саһиби олмаға неҹә көмәк едир вә биз нәји јадда сахламалыјыг?\n3 Јеһова Аллаһ билир ки, иман бизим үчүн чох ваҹибдир. Ејни заманда, иманы јетишдирмәјин, ону горумағын нә гәдәр чәтин олдуғуну да билир. Мәһз буна ҝөрә дә Өз Кәламында иманлары илә бизә өрнәк олаҹаг инсанлар һаггында јаздырыб. Мүгәддәс Китабда дејилир: «Вәдләри иман вә сәбирлә мирас аланлардан нүмунә ҝөтүрәҹәксиниз» (Ибр. 6:12). Јеһова Аллаһын тәшкилаты бизи тәшвиг едир ки, әлимиздән ҝәләни едиб иманлы инсанлардан өрнәк алаг. Бу китабда биз онларын бир нечәсинин нүмунәсини нәзәрдән кечирмишик. Бәс бундан сонра нә етмәлијик? Ҝәлин ики шеји јадда сахлајаг: 1) иманымызы даим мөһкәмләндирмәлијик; 2) үмидимизи һәмишә ҹанлы сахламалыјыг.\n4. Нәјә ҝөрә иманы горујуб сахламаг чәтиндир вә нә үчүн биз тәслим олмамалыјыг?\n4 Биз иманымызы даим мөһкәмләндирмәлијик. Шејтан иманымыза дүшмән кәсилиб. Дүнјанын ағасы олан бу ҝүҹлү дүшмән дүнјаны бир нөв сәһраја дөндәриб вә буна ҝөрә дә иманы горујуб сахламаг чох чәтиндир. Сөзсүз, Шејтан биздән гат-гат ҝүҹлүдүр. Онда белә чыхыр ки, биз һеч вахт өзүмүздә иман јетишдирмәјә вә мөһкәмләндирмәјә мүјәссәр олмајаҹағыг? Хејр, бу, белә дејил! Сонсуз Гүдрәт Саһиби Јеһова Аллаһ иманлы инсанлара Достдур. О, бизи әмин едир ки, Онун көмәји илә Шејтана мүгавимәт ҝөстәрә биләрик, һәтта Шејтаны өзүмүздән узаглашдыра биләрик (Јаг. 4:7). Шејтана мүгәвимәт ҝөстәрмәк үчүн биз һәр ҝүн иманымызы мөһкәмләндирмәлијик. Буну неҹә едә биләрик?\n5. Мүгәддәс Китабда адлары чәкилән инсанлар нәјин сајәсиндә иманлы олмушдулар?\n5 Тәбии ки, Мүгәддәс Китабда адлары чәкилән иманлы инсанлар анадан иманлы доғулмајыблар. Онлар һаггында өјрәнәндә ҝөрүрүк ки, иман Јеһова Аллаһын мүгәддәс руһунун бәһрәсидир (Гал. 5:22, 23). Онлар Јеһова Аллаһдан көмәк диләјирдиләр вә Аллаһ онларын иманыны мөһкәмләндирирди. Ҝәлин онлардан өрнәк алаг вә унутмајаг ки, Јеһова Аллаһ Ондан мүгәддәс руһ диләјәнләрә, еләҹә дә дуаларына ујғун һәрәкәт едәнләрә бол-бол мүгәддәс руһ верир (Лука 11:13). Биз даһа нә етмәлијик?\n6. Иманлы инсанларын әһвалатындан там фајда әлдә етмәк үчүн нә етмәлијик?\n6 Бу китабда биз ҹәми бир нечә иман өрнәјинин һәјатына нәзәр салмышыг. Әслиндә, бу ҹүр өрнәкләрин сајы олдугҹа чохдур. (Ибраниләрә 11:32 ајәсини оху.) Онларын һәр бири бир дәрјадыр. Ҝәлин дуа едәрәк вә фикримизи ҹәмләјәрәк онлар һаггында дәрин арашдырма апараг. Онларын әһвалатларыны сәтһи охусаг, иманымыз јетәринҹә мөһкәмләнмәјәҹәк. Там фајда әлдә етмәк үчүн вахт ајырыб охудуғумуз парчанын контекстинә бахмалы вә һадисәләрин ҹәрәјан етдији дөвр һаггында мәлумат тапмалыјыг. Бу гејри-камил адамларын «бизим кими ади бир инсан» олдуғуну јадымызда сахласаг, онлар бизим үчүн даһа реал олаҹаглар (Јаг. 5:17). Биз баша дүшәҹәјик ки, үзләшдијимиз сынагларла вә јашадығымыз проблемләрлә онлар гаршылашсајдылар, һансы һиссләри кечирәрдиләр.\n7-9. а) Бизә верилән тапшырыглар кечмишдә јашамыш иманлы инсанлара верилсәјди, онлар һансы һиссләри кечирәрдиләр? б) Нәјә ҝөрә иманымызы әмәлләрлә мөһкәмләндирмәлијик?\n7 Иманын мөһкәмләнмәсиндә әмәлләр дә ваҹиб рол ојнајыр. Чүнки Мүгәддәс Китабда јазылыб: «Әмәлсиз иман... өлүдүр» (Јаг. 2:26). Јеһова Аллаһ бу ҝүн бизә вердији бујруглары бу китабда һаггында данышдығымыз иманлы инсанлара версәјди, шүбһәсиз, онлар чох севинәрдиләр.\n8 Јеһова Аллаһ Ибраһим пејғәмбәрә сәһрада тикилмиш даш гурбанҝаһын үстүндә гурбан ҝәтирмәји јох, ҝөзәл Падшаһлыг залында вә бөјүк топлантыларда иман баҹы-гардашлары илә бир јердә топлашараг ибадәт етмәји бујурсајды, о, һансы һиссләри кечирәрди? Ахы бу ҝөрүшләрдә онун «узагдан» ҝөрдүјү вәдләр арашдырылыр вә тәфсилатлары илә нәзәрдән кечирилир. (Ибраниләрә 11:13 ајәсини оху.) Јахуд Илјас пејғәмбәрә залым падшаһын һакимијјәти алтында јох, әмин-аманлыг ичиндә Јеһова Аллаһа хидмәт етмәк, Баал пејғәмбәрләрини едам етмәк јох, инсанлара раһатлыг вә үмид верән хәбәри чатдырмаг тапшырылсајды, о, һансы һиссләри кечирәрди? Бәли, Мүгәддәс Китабда ады чәкилән иманлы инсанлар бизә верилән тапшырыглары мәмнунијјәтлә гәбул едәрдиләр.\n9 Одур ки, ҝәлин әмәлләримизлә иманымызы мөһкәмләндирәк. Беләҹә, Аллаһын Кәламында ады чәкилән иманлы инсанлардан өрнәк алдығымызы ҝөстәрәҹәјик вә өн сөздә јазылдығы кими, онларла јахын дост олаҹағыг. Јахын ҝәләҹәкдә исә бу инсанлардан бәзиләри сөзүн әсил мәнасында бизим достумуз олаҹаг.\n10. Ҹәннәтдә һансы севинҹи јашајаҹағыг?\n10 Үмидимизи һәмишә ҹанлы сахламалыјыг. Иманлы инсанлар һәр заман Аллаһын вердији үмиддән ҝүҹ алыблар. Үмид бизә дә ҝүҹ верә биләр. Мәсәлән, салеһләр дирилән вахт Аллаһын садиг бәндәләри илә ҝөрүшәндә дујаҹағыныз севинҹи тәсәввүр един. (Һәвариләрин ишләри 24:15 ајәсини оху.) Онлара һансы суаллары вермәк истәјәрдиниз?\n11, 12. Јени дүнјада сиз а) Һабилә; б) Нуһ пејғәмбәрә; в) Ибраһим пејғәмбәрә; г) Рута; д) Абигајилә; е) Әстәрә һансы суаллары вермәк истәјәрдиниз?\n11 Һабиллә ҝөрүшәндә ондан сорушмаг истәмәздиниз, Адәмлә Һәвванын ҝөркәми неҹә олуб? Бәлкә дә, сорушмаг истәјәҹәксиниз: «Әдән бағынын ҝиришиндә кешик чәкән кәррубларла данышмысан? Онлар сәнә нәсә дејибләр?» Бәс Нуһ пејғәмбәрдән нә сорушаҹагсыныз? Бәлкә, ондан сорушаҹагсыныз: «Һеч олуб ки, нефилимләрдән горхасан? Ҝәмидә о гәдәр һејваны бир ил неҹә сахламысан?» Јәгин Ибраһим пејғәмбәрдән сорушмаг истәјәҹәксиниз: «Самы ҝөрмүсән? Јеһова Аллаһ һагда кимдән өјрәнмисән? Ур шәһәрини тәрк етмәк чәтин иди?»\n12 Бәс иманлы гадынлардан нә сорушаҹагсыныз? Јәгин бу суаллары верәҹәксиниз: «Рут, сәни Јеһова Аллаһа ибадәт етмәјә нә тәшвиг етди?» «Абигајил, Давуда көмәк етдијини Набала демәјә горхурдун?» «Әстәр, Мүгәддәс Китабда јазыланлардан савајы, Мәрдәһајла сәнин һәјатында нәләр баш вермишди?»\n13. а) Дириләнләр, ола билсин, сизә һансы суаллары верәҹәкләр? б) Гәдимдә јашамыш иманлы инсанлары ҝөрәҹәјинизи тәсәввүр едәндә һансы һиссләри кечирирсиниз?\n13 Сөзсүз ки, онларын да сизә суаллары олаҹаг. Тәсәввүр един, онлара ахырзаман һаггында вә Јеһова Аллаһын чәтин вахтларда халгына көмәк етдији барәдә неҹә шөвглә данышаҹагсыныз. Шүбһәсиз, Јеһова Аллаһын Өз вәдләрини неҹә һәјата кечирдијини өјрәнмәк онлара ҝүҹлү тәсир бағышлајаҹаг. Ҹәннәтдә Мүгәддәс Китабда адлары чәкилән Аллаһын садиг бәндәләрини тәсәввүр етмәјә артыг еһтијаҹ галмајаҹаг. Онлар бизимлә бирликдә Ҹәннәтдә олаҹаглар! Буна ҝөрә дә әлиниздән ҝәләни един ки, бу инсанлар сизин үчүн реал олсунлар. Онларын иманыны өрнәк алын. Арзу едирик ки, онларла јахын дост олуб, бирликдә Јеһова Аллаһа әбәдијјәт боју ибадәт едәсиниз!\nИман өрнәкләри — Јекун\nМәтн Електрон нәшрләри јүкләмәк үчүн параметрләр Иман өрнәкләри\nAudio Аудио-јазылары јүкләмәк үчүн параметрләр Иман өрнәкләри